title: Cás C-96/22: Iarraidh ar réamhrialú ón Supremo Tribunal Administrativo (an Phortaingéil) a taisceadh an 11 Feabhra 2022 – Companhia de Distribuição Integral Logista Portugal, S.A. v Autoridade Tributária e Aduaneira

text:
               16.5.2022

               GA

               Iris Oifigiúil an Aontais Eorpaigh

               C 198/20

      Iarraidh ar réamhrialú ón Supremo Tribunal Administrativo (an Phortaingéil) a taisceadh an 11 Feabhra 2022 – Companhia de Distribuição Integral Logista Portugal, S.A. v Autoridade Tributária e Aduaneira
      (Cás C-96/22)
      (2022/C 198/35)
      Teanga an cháis: an Phortaingéilis

         An chúirt a rinne an tarchur

      Supremo Tribunal Administrativo

         Páirtithe sna príomhimeachtaí

         Iarratasóir: Companhia de Distribuição Integral Logista Portugal, S.A.

         Cosantóir: Autoridade Tributária e Aduaneira

         Na ceisteanna a tharchuirtear:

                  1.

                  An ionann srianta cainníochtúla ar allmhairiú nó bearta comhéifeachtacha, de réir bhrí Airteagal 34 CFAE, agus na srianta cainníochtúla ar scaoileadh chun tomhailte a mbunaítear le hAirteagal 106 den Código dos Impostos Especiais do Consumo (an Cód um Dhleachtanna Máil; CIEC), sa chaoi go meastar go ndéanann na heintitis, le linn tréimhse ceithre mhí dheireanach de gach bliain, margaíocht ar chainníochtaí de thoitíní nach sáraíonn an mheánchainníocht mhíosúil de thoitíní a scaoileadh lena dtomhailt le linn an dá mhí dhéag roimhe sin?

                  2.

                  An bhfuil sé in aghaidh na rialacha maidir le hinmhuirearacht na ndleachtanna máil, arna dtabhairt isteach le hAirteagail 7 agus 9 de Threoir 2008/118/CE ón gComhairle (1) an 16 Nollaig 2008, an ráta a bheidh i bhfeidhm ar dháta thíolacadh an dearbhaithe leachtaithe a ghearradh ar chainníochtaí na dtoitíní a sháraíonn an teorainn chainníochtúil ar scaoileadh lena dtomhailt dá bhforáiltear in Airteagal 106, mír 2 de CIEC, i gcomhréir le mír 7 den Airteagal céanna?

         (1)  Treoir 2008/118/CE ón gComhairle an 16 Nollaig 2008 maidir le socruithe ginearálta le haghaidh dleacht mháil, agus lena n-aisghairtear Treoir 92/12/CEE (IO 2009, L 9, lch. 12).


title: Cás T-162/22: Caingean arna tabhairt an 24 Márta 2022 OQ v An Coimisiún

text:
               16.5.2022

               GA

               Iris Oifigiúil an Aontais Eorpaigh

               C 198/47

      Caingean arna tabhairt an 24 Márta 2022 OQ v An Coimisiún
      (Cás T-162/22)
      (2022/C 198/91)
      Teanga an cháis: an Fhraincis

         Páirtithe

         Iarratasóir: OQ (ionadaithe: N. Maes agus J.-N. Louis, Dlíodóirí)

         Cosantóir: An Coimisiún Eorpach

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  an chaingean seo a cheadú;

                  —

                  a dhearbhú go bhfuil an chaingean inghlactha agus go bhfuil bunús léi;

                  —

                  an cinneadh a rinne údarás ceapacháin an Choimisiún Eorpaigh an 19 Bealtaine 2021 lena bhforchuirtear pionós araíonachta ar an iarratasóir a chur as oifig gan laghdú ar chearta pinsin a neamhniú;

                  —

                  an cinneadh a rinne údarás ceapacháin an Choimisiún Eorpaigh an 15 Nollaig 2021 lena ndiúltaíodh gearán an iarratasóra de bhun Airteagal 90(2) de na Rialacha Foirne a neamhniú;

                  —

                  A ordú don chosantóir costais an iarratasóra don chaingean seo a íoc.

         Saincheisteanna dlí agus príomhargóintí

      Mar thaca leis an gcaingean, ardaíonn an t-iarratasóir dhá shaincheist dlí.

                  1.

                  Leis an gcéad saincheist dlí, líomhnaítear go raibh sárú ar Airteagal 10 d’Iarscríbhinn IX de na Rialacha Foirne, ar an bhforas nach raibh an pionós araíonachta a forchuireadh ar an iarratasóir comhréireach le tromchúis an mhí-iompair, á chur san áireamh na critéir mheasúnaithe a leagtar amach in Airteagal 10 d’Iarscríbhinn IX de Rialacháin Foirne Oifigigh an Aontais Eorpaigh (na Rialacháin Foirne) agus níor cuireadh imthosca maolaitheacha san áireamh.

                  2.

                  Leis an dara saincheist dlí, líomhnaítear go raibh sárú ar an dualgas maidir le cúiseanna a lua. Áitíonn an t-iarratasóir nár chloígh an Coimisiún le tuairim an Bhoird Araíonachta, a mhol pionós an íslithe céime de réir bhrí Airteagal 9(1)(f) d’Iarscríbhinn IX a ghabhann leis na Rialacháin Foirne, gan údar a thabhairt dá chúiseanna le cinneadh difriúil a ghlacadh don chaighdeán dlí is gá.


title: Cás T-165/22: Caingean arna tabhairt an 29 Máirt 2022 – Saure v an Coimisiún

text:
               16.5.2022

               GA

               Iris Oifigiúil an Aontais Eorpaigh

               C 198/48

      Caingean arna tabhairt an 29 Máirt 2022 – Saure v an Coimisiún
      (Cás T-165/22)
      (2022/C 198/92)
      Teanga an cháis: an Ghearmáinis

         Páirtithe

         Iarratasóir: Hans-Wilhelm Saure (Beirlín, an Ghearmáin) (Ionadaí: C.oPartsch, Dlíodóir)

         Cosantóir: An Coimisiún Eorpach

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  an cinneadh ón gCoimisiún an 7 Feabhra 2022 inar diúltaíodh d’iarratas an iarratasóra chun rochtain a fháil ar dhoiciméid de chuid an Choimisiúin, agus é sin i bhfoirm cóipeanna den chomhfhreagras go léir idir an Coimisiún agus an chuideachta AstraZeneca plc nó a fhochuideachtaí agus den chomhfhreagras idir an Coimisiún agus Seansailéireacht Chónaidhme na Gearmáine nó an Aireacht Chónaidhme Sláinte a bhaineann leis an gcuideachta AstraZeneca plc nó a fhochuideachtaí, ón 1 Aibreán 2020 ar aghaidh, go háirithe maidir leis an líon vacsaínithe Covid-19 arna thairiscint ag AstraZeneca plc agus na hagaí seachadta lena mbaineann, a neamhniú;

                  —

                  a ordú don chosantóir costais na n-imeachtaí a íoc.

         Saincheisteanna dlí agus príomhargóintí

      Mar thaca leis an iarratas, ardaíonn an t-iarratasóir ceithre shaincheist dlí:

                  1.

                  An chéad saincheist dlí: Tá ceart ag an iarratasóir rochtain a fháil ar na doiciméid de chuid an Choimisiúin Eorpaigh faoi chaibidil sna himeachtaí i gcomhréir le hAirteagal 2(1) de Rialachán (CE) Uimh 1049/2001 (1). Le diúltú an Choimisiúin, sáraítear an fhoráil sin.

                  2.

                  An dara saincheist dlí: Níl cosc ar cheart an iarratasóra chun rochtain a fháil mar gheall ar an bhforas eisiata faoin dara fleasc d’Airteagal 4(2) de Rialachán (CE) Uimh. 1049/2001. Tá teorainn ama leis an bhforas eisiata sin agus baineann sé le himeachtaí cúirte atá fós ar bun agus le comhairle amháin. Is cás eile ar fad na himeachtaí i gcoinne AstraZeneca sa Bheilg, ag a bhfuil an uimhir 2021/48C, agus tá clabhsúr curtha leis sin cheana agus breithiúnas tugtha an 18 Meitheamh 2021.

                  3.

                  An tríú saincheist dlí: Níl cosc ar cheart an iarratasóra chun rochtain a fháil mar gheall ar an bhforas eisiata faoi Airteagal 4(1)(b) de Rialachán (CE) Uimh. 1049/2001. Tá tosaíocht ag an leas poiblí i ndáil le sonraí pearsanta a phoibliú.

                  4.

                  An ceathrú saincheist dlí: Níl cosc ar cheart an iarratasóra chun rochtain a fháil mar gheall ar an bhforas eisiata faoin gcéad fhleasc d’Airteagal 4(2) de Rialachán (CE) Uimh. 1049/2001. Níl rúin trádála de réir bhrí Airteagal 2 de Threoir (AE) 2016/943 (2) san fhaisnéis arna lorg, toisc go bhfuil eolas ann fúthu cheana agus nach bhfuil aon bheart réasúnach ann chun iad a choimeád faoi rún.

         (1)  Rialachán (CE) Uimh. 1049/2001 ó Pharlaimint na hEorpa agus ón gComhairle an 30 Bealtaine 2001 maidir le rochtain phoiblí ar dhoiciméid de chuid Pharlaimint na hEorpa, na Comhairle agus an Choimisiúin (IO 2001 L 145, lch. 43).

         (2)  Treoir (AE) 2016/943 ó Pharlaimint na hEorpa agus ón gComhairle an 8 Meitheamh 2016 maidir le fios gnó agus faisnéis neamhnochta (rúin trádála) a chosaint i gcoinne iad a fháil, a úsáid agus a nochtadh go neamhdhleathach (IO 2016 L 157, lch. 1).


title: Cás C-98/22: Iarraidh ar réamhrialú ón Cour d'appel de Paris (an Fhrainc) a taisceadh an 14 Feabhra 2022 – Eurelec Trading SCRL v Ministre de l’Économie et des Finances, Scabel SA, Groupement d’Achat des Centres Édouard Leclerc (GALEC), Association des Centres distributeurs Édouard Leclerc (ACDLEC)

text:
               16.5.2022

               GA

               Iris Oifigiúil an Aontais Eorpaigh

               C 198/21

      Iarraidh ar réamhrialú ón Cour d'appel de Paris (an Fhrainc) a taisceadh an 14 Feabhra 2022 – Eurelec Trading SCRL v Ministre de l’Économie et des Finances, Scabel SA, Groupement d’Achat des Centres Édouard Leclerc (GALEC), Association des Centres distributeurs Édouard Leclerc (ACDLEC)
      (Cás C-98/22)
      (2022/C 198/36)
      Teanga an cháis: an Fhraincis

         An chúirt a rinne an tarchur

      Cour d'appel de Paris

         Páirtithe sna príomhimeachtaí

         Iarratasóir: Eurelec Trading SCRL

         Cosantóirí: Ministre de l’Économie et des Finances, Scabel SA, Groupement d’Achat des Centres Édouard Leclerc (GALEC), Association des Centres distributeurs Édouard Leclerc (ACDLEC)

         An cheist a tharchuirtear

      An gcaithfear ábhair “shibhialta agus tráchtála” mar a shainmhínítear iad in Airteagal 1(1) de Rialachán (AE) Uimh. 1215/2012 ó Pharlaimint na hEorpa agus ón gComhairle an 12 Nollaig 2012 maidir le dlínse agus le haithint agus forghníomhú breithiúnas in ábhair shibhialta agus tráchtála (1) a léirmhíniú sa chaoi go n-áirítear caingean den chineál seo a leanas i raon feidhme an Rialacháin – mar aon leis an mbreith bhreithiúnach a dtabharfaí ag deireadh na n-imeachtaí – (i) arna tionscnamh ag Aire Geilleagair agus Airgeadais na Fraince de bhun Airteagal L 442-6, I, 2o (aisghairthe) den Code de commerce français (Cód Tráchtála na Fraince) i gcoinne cuideachta Bheilgeach, (ii) lena lorgaítear dearbhú go bhfuil cleachtais shriantacha ann, ordú go gcuirfear deireadh leo agus ordú go n-íocfadh an té a líomhnaítear a rinne na cleachtais sin fíneáil shibhialta, (iii) ar bhonn na fianaise a fuarthas le linn dó a chumhachtaí sonracha imscrúdaitheacha a fheidhmiú?

         (1)  IO 2012, L 351, lch. 1.


title: Cás C-609/21: Ordú na Cúirte (an tOchtú Dlísheomra) an 25 Márta 2022 (iarraidh ar réamhrialú ón Spetsializiran nakazatelen sad – an Bhulgáir) – imeachtaí coiriúla in aghaidh IP, DD, ZI, SS, HYA (Tarchur chun réamhrialú – Airteagal 99 de Rialacha Nós Imeachta na Cúirte Breithiúnais – Airteagal 4(3) CAE – Airteagal 267 CFAE – Cairt um Chearta Bunúsacha an Aontais Eorpaigh – Airteagal 47, an dara mír – Airteagal 94 de Rialacha Nós Imeachta na Cúirte – Inneachar na hiarrata ar réamhrialú – Riail náisiúnta lena ndéantar foráil go ndiúltóidh an chúirt nó an binse coiriúla náisiúnta dlínse as seasamh a ghlacadh ar chúlra fíorasach an cháis san iarraidh ar réamhrialú, faoi phionós go ndéanfar an cinneadh ar thuillteanais an cháis a neamhniú – Airteagal 18 CFAE – Airteagal 21(2) den Chairt – Airteagal 23 de Reacht Chúirt Bhreithiúnais an Aontais Eorpaigh – Oibleagáid na gcúirteanna agus binsí náisiúnta an Ballstát lena mbaineann siad a chur ar an eolas faoi aon iarraidh ar réamhrialú arna dhíriú ar an gCúirt Bhreithiúnais)

text:
               16.5.2022

               GA

               Iris Oifigiúil an Aontais Eorpaigh

               C 198/12

      Ordú na Cúirte (an tOchtú Dlísheomra) an 25 Márta 2022 (iarraidh ar réamhrialú ón Spetsializiran nakazatelen sad – an Bhulgáir) – imeachtaí coiriúla in aghaidh IP, DD, ZI, SS, HYA
      (Cás C-609/21) (1)

      (Tarchur chun réamhrialú - Airteagal 99 de Rialacha Nós Imeachta na Cúirte Breithiúnais - Airteagal 4(3) CAE - Airteagal 267 CFAE - Cairt um Chearta Bunúsacha an Aontais Eorpaigh - Airteagal 47, an dara mír - Airteagal 94 de Rialacha Nós Imeachta na Cúirte - Inneachar na hiarrata ar réamhrialú - Riail náisiúnta lena ndéantar foráil go ndiúltóidh an chúirt nó an binse coiriúla náisiúnta dlínse as seasamh a ghlacadh ar chúlra fíorasach an cháis san iarraidh ar réamhrialú, faoi phionós go ndéanfar an cinneadh ar thuillteanais an cháis a neamhniú - Airteagal 18 CFAE - Airteagal 21(2) den Chairt - Airteagal 23 de Reacht Chúirt Bhreithiúnais an Aontais Eorpaigh - Oibleagáid na gcúirteanna agus binsí náisiúnta an Ballstát lena mbaineann siad a chur ar an eolas faoi aon iarraidh ar réamhrialú arna dhíriú ar an gCúirt Bhreithiúnais)
      (2022/C 198/19)
      Teanga an cháis: an Bhulgáiris

         An chúirt a rinne an tarchur

      Spetsializiran nakazatelen sad

         Páirtithe sna príomhimeachtaí

         IP, DD, ZI, SS, HYA

         An chuid oibríochtúil

                  1)

                  Ní mór Airteagal 267 CFAE agus Airteagal 94(1)(a) de Rialacha Nós Imeachta na Cúirte Breithiúnais, arna léamh i bhfianaise Airteagal 4(3) CAE agus an dara mír d’Airteagal 47 de Chairt um Chearta Bunúsacha an Aontais Eorpaigh a léirmhíniú sa chiall go gcoisceann siad riail náisiúnta a cheanglaíonn ar na cúirteanna agus binsí atá ag rialú in ábhair choiriúla, agus iad ag rialú ar na fíorais i gcomhthéacs iarraidh ar réamhrialú arna dhíriú ar an gCúirt Bhreithiúnais, tarraingt siar ón gcás faoi phionós go ndéantar an cinneadh le hidirghabháil a dhéanamh bunaithe ar thuillteanais an cháis a neamhniú. Ní mór go gcuirfear riail den sórt sin ar leataobh ag na cúirteanna agus na binsí sin agus ag aon chomhlacht a bhfuil sé de chumhacht aige í a chur i bhfeidhm.

                  2)

                  Ní mór Airteagal 18 CFAE, Airteagal 21(2) den Chairt um Chearta Bunúsacha chomh maith le hAirteagal 23 de Reacht Chúirt Bhreithiúnais an Aontais Eorpaigh a léirmhíniú sa chiall nach gcuireann siad i gcoinne rialacha Ballstáit a cheanglaíonn ar chúirt nó ar bhinse a tharchuireann iarraidh ar réamhrialú chuig an gCúirt Bhreithiúnais cóip den iarraidh sin a chur chuig an údarás atá freagrach as ionadaíocht an Bhallstáit sin a áirithiú os comhair na Cúirte Breithiúnais.

         (1)  Dáta an taiscthe: 28.9.2021


title: Cás T-400/20: Ordú na Cúirte Ginearálta an 7 Márta 2022– El Corte Inglés v EUIPO – Rudolf Böckenholt (LLOYD’S)

text:
               16.5.2022

               GA

               Iris Oifigiúil an Aontais Eorpaigh

               C 198/49

      Ordú na Cúirte Ginearálta an 7 Márta 2022– El Corte Inglés v EUIPO – Rudolf Böckenholt (LLOYD’S)
      (Cás T-400/20) (1)

      (2022/C 198/93)
      Teanga an cháis: an Béarla
      D’ordaigh Uachtarán an Naoú Dlísheomra an cás a bhaint ón gclár.

         (1)  IO C 262 10.8.2020.


title: Cás T-382/21: Órdú na Cúirte Ginearálta an 7 Márta 2022 – the airscreen company v EUIPO – Moviescreens Rental (airscreen)

text:
               16.5.2022

               GA

               Iris Oifigiúil an Aontais Eorpaigh

               C 198/34

      Órdú na Cúirte Ginearálta an 7 Márta 2022 – the airscreen company v EUIPO – Moviescreens Rental (airscreen)
      (Cás T-382/21) (1)

      (2022/C 198/73)
      Teanga an cháis: an Ghearmáinis

         (1)  IO C 329, 16.8.2021.


title: Cás C-141/22: Iarraidh ar réamhrialú ó Landesgericht für Zivilrechtssachen Graz (an Ostair) arna taisceadh an 28 Feabhra 2022 – TLL The Longevity Labs GmbH v Optimize Health Solutionsmi GmbH agus BM

text:
               16.5.2022

               GA

               Iris Oifigiúil an Aontais Eorpaigh

               C 198/21

      Iarraidh ar réamhrialú ó Landesgericht für Zivilrechtssachen Graz (an Ostair) arna taisceadh an 28 Feabhra 2022 – TLL The Longevity Labs GmbH v Optimize Health Solutionsmi GmbH agus BM
      (Cás C-141/22)
      (2022/C 198/37)
      Teanga an cháis: an Ghearmáinis

         An chúirt a rinne an tarchur

      Landesgericht für Zivilrechtssachen Graz

         Páirtithe sna príomhimeachtaí

         Iarratasóir: TLL The Longevity Labs GmbH

         Cosantóir: Optimize Health Solutionsmi GmbH, BM

         Na ceisteanna a tharchuirtear

                  1.

                  An gcaithfear Airteagal 3(2)(a)(iv) de Rialachán (AE) 2015/2283 (1) a léirmhíniú sa chaoi is gur bia núíosach “plúr ruáin fhásta ag a bhfuil leibhéal ard speirmidín” , a mhéid nár úsáideadh go suntasach san Aontas Eorpach ach plúr ruáin fhásta nach raibh leibhéal ard speirmidín ann mar bhia lena chaitheamh ag an duine roimh an 15 Bealtaine 1997 nó nach raibh stair úsáide sábháilte aige ach ina dhiaidh sin, beag beann ar conas a tharlaíonn sé go bhfuil an speirmidín sa phlúr ruáin fhásta?

                  2.

                  Más freagra diúltach a thabharfar ar an gcéad cheist: An gcaithfear Airteagal 3(2)(a)(vii) de Rialachán 2015/2283 a léirmhíniú sa chaoi is go n-áirítear sa téarma “próiséas táirgthe” le haghaidh bia próisis táirgthe phríomhúil?

                  3.

                  Más freagra dearfach a thabharfar ar an dara ceist: An mbraitheann núíosacht próisis táirgthe de réir bhrí Airteagal 3(2)(a)(vii) de Rialachán 2015/2283 ar cé acu ar úsáideadh nó nár úsáideadh roimhe sin an próiseas táirgthe féin le haghaidh bia ar bith nó ar cé acu ar úsáideadh é nó nár úsáideadh é don bhia faoi mheasúnú?

                  4.

                  Mas freagra diúltach a thabharfar ar an dara ceist: An ionann síol ruáin a phéacadh i dtuaslagán cothaitheach ina bhfuil speirmidín agus próiseas táirgthe phríomhúil le haghaidh planda nach bhfuil feidhm ag reachtaíocht bia ina leith, lena n-áirítear Rialachán 2015/2283, mar ní bia an planda sula mbaintear é (Airteagal 2(c) de Rialachán (CE) Uimh. 178/2002 (2))?

                  5.

                  Mura bhfuil speirmidín nádúrtha nó sintéiseach sa tuaslagán cothaitheach, an ndéanfadh sé sin difear?

         (1)  Rialachán (AE) 2015/2283 ó Pharlaimint na hEorpa agus ón gComhairle an 25 Samhain 2015 maidir le bianna núíosacha, lena leasaítear Rialachán (AE) Uimh. 1169/2011 ó Pharlaimint na hEorpa agus ón gComhairle agus lena n-aisghairtear Rialachán (CE) Uimh. 258/97 ó Pharlaimint na hEorpa agus ón gComhairle agus Rialachán (CE) Uimh. 1852/2001 ón gCoimisiún (IO 2015 L 327, lch. 1).

         (2)  Rialachán (CE) Uimh. 178/2002 ó Pharlaimint na hEorpa agus ón gComhairle an 28 Eanáir 2002 lena leagtar síos prionsabail ghinearálta agus ceanglais ghinearálta an dlí bia, lena mbunaítear an tÚdarás Eorpach um Shábháilteacht Bia agus lena leagtar síos nósanna imeachta i gcúrsaí sábháilteachta bia (IO 2002 L 31, lch. 1).


title: Cás T-632/21: Ordú na Cúirte Ginearálta an 1 Márta 2022 – Agreiter agus páirtithe eile v an Coimisiún (Caingean le haghaidh neamhniú – Táirgí íocshláinte lena n-úsáid ag an duine – Athrú ar an údarú margaíochta coinníollach mar tháirge íocshláinte lena úsáid ag an duine do Spikevax, – Vacsaín mRNA in aghaidh COVID-19 (núicléisíd-modhnaithe) – Easpa suime sa ghníomhú – Easpa sannadh díreach – Easpa sannadh aonair – Neamh-inghlacthacht)

text:
               16.5.2022

               GA

               Iris Oifigiúil an Aontais Eorpaigh

               C 198/35

      Ordú na Cúirte Ginearálta an 1 Márta 2022 – Agreiter agus páirtithe eile v an Coimisiún
      (Cás T-632/21) (1)

      (Caingean le haghaidh neamhniú - Táirgí íocshláinte lena n-úsáid ag an duine - Athrú ar an údarú margaíochta coinníollach mar tháirge íocshláinte lena úsáid ag an duine do Spikevax, - Vacsaín mRNA in aghaidh COVID-19 (núicléisíd-modhnaithe) - Easpa suime sa ghníomhú - Easpa sannadh díreach - Easpa sannadh aonair - Neamh-inghlacthacht)
      (2022/C 198/74)
      Teanga an cháis: an Ghearmáinis

         Páirtithe

         Iarratasóirí: Karin Agreiter (Mérano, an Iodáil) agus na 33 iarratasóir eile a bhfuil a n-ainmneacha san iarscríbhinn a ghabhann leis an Ordú (ionadaí: R. Holzeisen, Dlíodóir)

         Cosantóir: an Coimisiún Eorpach (ionadaithe: L. Haasbeek agus B.-R. Killmann, i gcáil Gníomhairí)

         Maidir le:

      Trína n-achomharc bunaithe ar Airteagal 263 CFAE, iarrann na hiarratasóirí go ndéanfaí Cinneadh Cur Chun Feidhme C(2021) 5686 críochnaitheach ón gCoimisiún an 23 Iúil 2021 lena leasaítear an t-údarú margaíochta coinníollach mar tháirge íocshláinte lena úsáid ag an duine do Spikevax, – vacsaín mRNA in aghaidh COVID-19 (núicléisíd-modhnaithe), arna dheonú le Cinneadh Cur Chun Feidhme C(2021) 94 críochnaitheach an 6 Eanáir 2021.

         An chuid oibríochtúil

                  1)

                  Déantar an t-achomharc a dhíbhe mar achomharc atá neamh-inghlactha.

                  2)

                  Ní gá rialú a dhéanamh a thuilleadh ar an iarratas ar idirghabháil arna chur isteach ag Moderna Biotech Spain SL.

                  3)

                  Ordaítear do Karin Agreiter agus na hiarratasóirí eile a bhfuil a n-ainmneacha san iarscríbhinn na costais a íoc.

                  4)

                  Ordaítear do Moderna Biotech Spain a chostais féin a íoc a bhaineann leis an iarratas ar idirghabháil.

         (1)  IO C 471, 22.11.2021.


title: Cás T-740/21: Ordú na Cúirte Ghinearálta an 17 Márta 2022 – Alcogroup agus Alcodis v an Coimisiún

text:
               16.5.2022

               GA

               Iris Oifigiúil an Aontais Eorpaigh

               C 198/49

      Ordú na Cúirte Ghinearálta an 17 Márta 2022 – Alcogroup agus Alcodis v an Coimisiún
      (Cás T-740/21) (1)

      (2022/C 198/94)
      Teanga an cháis: an Fhraincis
      D’ordaigh Uachtarán an Seachtú Dlísheomra an cás a bhaint ón gclár.

         (1)  IO C 24, 17.1.2022.


title: Cás C-166/22: Iarraidh ar réamhrialú ón Ard-Chúirt (Éire) a taisceadh an 25 Feabhra 2022 – Hellfire Massy Residents Association v An Bord Pleanála, An Roinn Tithíochta, Rialtais Áitiúil agus Oidhreachta, Éire, An tArd-Aighne

text:
               16.5.2022

               GA

               Iris Oifigiúil an Aontais Eorpaigh

               C 198/22

      Iarraidh ar réamhrialú ón Ard-Chúirt (Éire) a taisceadh an 25 Feabhra 2022 – Hellfire Massy Residents Association v An Bord Pleanála, An Roinn Tithíochta, Rialtais Áitiúil agus Oidhreachta, Éire, An tArd-Aighne
      (Cás C-166/22)
      (2022/C 198/38)
      Teanga an cháis: an Béarla

         An chúirt a rinne an tarchur

      Ard-Chúirt

         Páirtithe sna príomhimeachtaí

         Iarratasóir: Hellfire Massy Residents Association

         Cosantóirí: An Bord Pleanála, An Roinn Tithíochta, Rialtais Áitiúil agus Oidhreachta, Éire, An tArd-Aighne

         Páirtithe eile: Comhairle Contae Bhaile Átha Cliath Theas, An Taisce – the National Trust For Ireland, Save the Bride Otters

         Na ceisteanna a tharchuirtear:

                  1.

                  Is é an chéad cheist:
                  an mbíonn an éifeacht ag prionsabail ghinearálta dlí AE arna n-eascairt ó thosaíocht dhlíchóras AE nach bhféadfaidh riail nós imeachta inmheánach ina gcaithfidh iarratasóir ag athbhreithniú breithiúnach na forálacha dlí a mhaíomh go sonrach cosc a chur ar iarratasóir a dhéanann agóid faoi chomhoiriúnacht dhlí inmheánaigh le dlí AE arna aithint brath freisin ar agóid bunaithe ar fhoirceadail nó ionstraim dlí ar gá go dtuigfí uathu go bhfuil mianach ábhartha iontu chun dlí AE dá leithéid a léiriú, ar nós an phrionsabail gur cheart dlí comhshaoil AE a léamh in éineacht leis an gCoinbhinsiún maidir le Rochtain ar Fhaisnéis, Rannpháirtíocht Phoiblí i gCinnteoireacht agus Rochtain ar Cheartas i gCúrsaí Comhshaoil arna dhéanamh in Aarhus, an Danmhairg an 25 Meitheamh 1998 mar dhlúthchuid de dhlíchóras AE?

                  2.

                  Is é an dara ceist:
                  an bhfuil an éifeacht ag Airteagail 12 agus/nó 16 de Threoir 92/43/CEE (1) agus/nó na forálacha sin arna léamh in éineacht le hAirteagal 9(2) den Choinbhinsiún maidir le Rochtain ar Fhaisnéis, Rannpháirtíocht Phoiblí i gCinnteoireacht agus Rochtain ar Cheartas i gCúrsaí Comhshaoil arna dhéanamh in Aarhus, an Danmhairg an 25 Meitheamh 1998 agus/nó in éineacht leis an bprionsabal go gcaithfidh ballstáit gach beart speisialta is gá a ghlacadh chun cur chun feidhme éifeachtaí na treorach nach bhféadfaí brath ar riail inmheánach nós imeachta a shainíonn nach foláir d’iarratasóir gan “ceist hipitéiseach” a luadh agus “go mbaineann sé leis i ndáiríre nó go fíorasach” sular féidir leis gearán a dhéanamh maidir le comhoiriúnacht an dlí inmheánaigh le foráil den dlí AE chun agóid arna déanamh ag iarratasóir a bhfuil a chearta chun rannpháirtithe poiblí agartha aige maidir le cinneadh riaracháin agus ar mian leis ansin agóid a dhéanamh maidir le bailíocht fhoráil dlí inmheánaigh trí thagairt don dlí AE in oirchill ar dhamáiste arna dhéanamh don chomhshaol sa todhchaí mar thoradh ar easnaimh arna líomhain sa dlí inmheánach, a bhfuil féidearthacht réasúnta ann go ndéanfaí damáiste dá leithéid sa todhchaí, go háirithe nuair a údaraíodh go mbeadh an fhorbairt i gceantar ar gnáthóg é do speicis atá faoi réir dianchosanta agus/nó mar gheall ar chur i bhfeidhm cur chuige an réamhchúraim tá féidearthacht ann go bhféadfadh go n-éireodh riachtanas chun iarratais ar dhíolúine faoi Airteagal 16 den Treoir as suirbhéanna um iar-thoil?

                  3.

                  Is é an tríú ceist:
                  an bhfuil an éifeacht ag Airteagail 12 agus/nó 16 de Threoir 92/43/CEE agus/nó na forálacha sin arna léamh in éineacht le hAirteagail 6(1) agus/nó 9(2) den Choinbhinsiún maidir le Rochtain ar Fhaisnéis, Rannpháirtíocht Phoiblí i gCinnteoireacht agus Rochtain ar Cheartas i gCúrsaí Comhshaoil arna dhéanamh in Aarhus, an Danmhairg an 25 Meitheamh 1998 agus/nó in éineacht leis an bprionsabal go gcaithfidh ballstáit gach beart speisialta is gá a ghlacadh chun cur chun feidhme éifeachtaí na treorach nár chóir do chóras ceadúnais um dhíolúine dá bhforáiltear i ndlí inmheánach chun éifeacht a thabhairt d’Airteagal 16 den Treoir a bheith comhthreomhar le agus neamhspleách ón gcóras um thoiliú maidir le forbairt ach gur chóir dó a bheith mar chuid de phróiseas comhtháite um cheadú a bhfuil cinneadh de chuid údarás inniúil mar chuid de (seachas breithiúnas ad hoc arna bhunú ag an bhforbróir féin ar bhonn foráil ghinearálta den dlí coiriúil) maidir leis an gceist ar cheart ceadúnas um dhíolúine a chur i bhfeidhm mar gheall ar chúiseanna arna n-aithint i ndiaidh deonú tola maidir le forbairt agus/nó bainteach le cinneadh arna dhéanamh ag údarás inniúil maidir le cé na suirbhéanna atá riachtanach i gcomhthéacs measúnaithe maidir le cé acu ar ceart nó nach ceart iarratas ar cheadúnas dá leithéid a dhéanamh?

                  4.

                  Is é an ceathrú ceist:
                  an é iarmhairt Airteagail 12 agus/nó 16 de Threoir 92/43/CEE agus/nó na forálacha sin arna léamh in éineacht le hAirteagail 6(1) agus/nó 9(2) den Choinbhinsiún maidir le Rochtain ar Fhaisnéis, Rannpháirtíocht Phoiblí i gCinnteoireacht agus Rochtain ar Cheartas i gCúrsaí Comhshaoil arna dhéanamh in Aarhus, an Danmhairg an 25 Meitheamh 1998 i dtaobh forbartha a raibh deonú tola maidir le forbairt faoi réir measúnacht chuí faoi Airteagal 6(3) de Threoir 92/43/CEE, agus i gcomhthéacs go bhféadfaí díolúine iar-thoil a iarradh faoi Airteagal 16 92/43/CEE, gurb ann do riachtanas ar nós imeachta um rannpháirtíocht phoiblí i gcomhoiriúnacht le hAirteagal 6 de Choinbhinsiún Aarhus?

         (1)  Treoir 92/43/CEE ón gComhairle an 21 Bealtaine 1992 maidir le gnáthóga nádúrtha agus fauna agus flora fiáine a chaomhnú (IO L 206, 22.7.1992, lch. 7).


title: Cás T-135/22: Caingean arna tabhairt an 11 Márta 2022 – Deckers Outdoor v EUIPO – Chunxian (TULEUGG)

text:
               16.5.2022

               GA

               Iris Oifigiúil an Aontais Eorpaigh

               C 198/35

      Caingean arna tabhairt an 11 Márta 2022 – Deckers Outdoor v EUIPO – Chunxian (TULEUGG)
      (Cás T-135/22)
      (2022/C 198/75)
      Teanga inar taisceadh an t-iarratas: an Béarla

         Páirtithe

         Iarratasóir: Deckers Outdoor Corp. (Goleta, California, Stáit Aontaithe Mheiriceá) (ionadaithe: A. Improda agus C. Brega, Dlíodóirí)

         Cosantóir: Oifig Maoine Intleachtúla an Aontais Eorpaigh (EUIPO)

         Páirtí eile sna himeachtaí os comhair an Bhoird Achomhairc: Guo Chunxian (Mengzhou, an tSín)

         Sonraí na n-imeachtaí os comhair EUIPO

         Iarratasóir an trádmhairc faoi cheist: Páirtí eile sna himeachtaí os comhair an Bhoird Achomhairc

         Trádmharc atá faoi cheist: Iarratas ar fhocalmharc de chuid an Aontais Eorpaigh TULEUGG – Iarratas ar chlárú Uimh. 18 156 704

         Nós imeachta os comhair EUIPO: Imeachtaí freasúra

         Cinneadh atá faoi chonspóid: Cinneadh ón gCúigiú Bord Achomhairc de EUIPO an 17 Nollaig 2021 i gCás R 412/2021-5

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  an cinneadh atá faoi chonspóid a chur ar neamhní agus ar ceal;

                  —

                  agus mar thoradh ar sin, diúltú don iarratas ar chlárú Uimh. 18 156 704 don trádmharc TULEUGG;

                  —

                  a ordú do EUIPO agus/nó don Uasal Chunxian na costais dlí a bhaineann leis na himeachtaí reatha, chomh maith leis na cinn sin a bhaineann le himeachtaí roimhe seo os comhair an Rannáin Freasúra agus an Cúigiú Bord Achomhairc a íoc.

         Saincheisteanna dlí arna maíomh

                  —

                  Sárú ar Airteagal 8(1)(b) de Rialachán (AE) 2017/1001 ó Pharlaimint na hEorpa agus ón gComhairle;

                  —

                  Sárú ar Airteagal 8(5) de Rialachán (AE) 2017/1001 ó Pharlaimint na hEorpa agus ón gComhairle.


title: Cás T-136/22: Caingean arna tabhairt an 10 Marta 2022 – Hamoudi v Frontex

text:
               16.5.2022

               GA

               Iris Oifigiúil an Aontais Eorpaigh

               C 198/36

      Caingean arna tabhairt an 10 Marta 2022 – Hamoudi v Frontex
      (Cás T-136/22)
      (2022/C 198/76)
      Teanga an cháis: an Béarla

         Páirtithe

         Iarratasóir: Alaa Hamoudi (an Tuirc) (ionadaí: F. Gatta, Dlíodóir)

         Cosantóir: an Ghníomhaireacht Eorpach um an nGarda Teorann agus Cósta

         An t-ordú atá á lorg

      Iarrann an t-iarratasóir ar an gCúirt Ghinearálta méid EUR 250,000 a íoc leis an iarratasóir mar dhamáistí i leith damáistí neamhábhartha i dtaca le gach ceann den dá chuntar éilimh. Éilíonn an t-iarratasóir cúiteamh, go háirithe:

                  —

                  don damáiste arna fhulaingt aige mar thoradh ar sháruithe ar a chearta bunúsacha faoi Airteagail 1, 2, 3, 4, 18, 19(1), 19(2) agus 21 de Chairt um Chearta Bunúsacha an Aontais Eorpaigh (“CCB”) le linn agus i ndiaidh a ionnarbtha chomhchoitinn a mhair ón 28 go 29 Aibreán sa Mhuir Aeigéach;

                  —

                  don éagóir ar bhraith sé agus an frustrachas a cuireadh faoi de dheasca gur gníomhaireacht de chuid an Aontais Eorpaigh údar nó comhúdar an ionnarbtha chomhchoitinn ina choinne an 28-29 Aibreán 2020.

         Saincheisteanna dlí agus príomhargóintí

      Mar thaca leis an gcaingean, maíonn an t-iarratasóir trí shaincheist dlí.

                  1.

                  An chéad saincheist dlí lena n-éilítear gur dheonaigh Frontex do sheoladh na mear-idirghabhála teorann “RBI Aegean” de shárú ar Airteagal 46(5) de Rialachán 2019/1896 (1) le hearráid fhollasach measúnaithe, mí-úsáid cumhachta, agus le teipeadh gníomhú le dícheall cuí, agus ar an gcaoi sin, theip air cloí le prionsabal an dea-riarachán. Dheonaigh stiúrthóir feidhmiúcháin Frontex do sheoladh “RBI Aegean” go neamhdhleathach go háirithe, mar shárú ar Airteagal 46(5) de rialachán bunaidh na Gníomhaireachta, lenar theip air a chuid cumhacht lánroghnach a fheidhmiú i dtaobh an imscrúdaithe áirithe ar infheidhmeacht na forála sin ar na cúinsí rí-mhíshocra atá le rialáil. Ina ionad sin, rinne an stiúrthóir feidhmiúcháin earráid fhollasach measúnaithe agus mí-úsáid cumhachta, agus mhainnigh sé a dhualgas gníomhú go dícheallach a chomhlíonadh agus é ag meas nach raibh feidhm ag Airteagal 46(5) do na cúinsí atá le rialáil. Ní bheadh an chéad nó an dara gné den damáiste neamhábhartha tar éis tarlú in éagmais an neamhghnímh neamhdhleathaigh ná iompar inchurtha i leith Frontex.

                  2.

                  An dara saincheist dlí lena n-éilítear go ndearna Frontex neamhghníomh neamhdhleathach lenar féidir dliteanas neamhchonarthach a thoimhdiú, trí mhainneachtain gníomhú i gcomhréir le hAirteagal 46(4) de Rialachán 2019/1896, mar shárú ar a oibleagáid dhearfach de réir Airteagal 80 den rialachán sin agus Airteagail 1, 2, 3, 4, 18, 19(1), 19(2) agus 21 de CCB (2), prionsabal an dea-riaracháin, agus le mí-úsáid cumhachta agus earráid fhollasach measúnaithe.
                  Tá mainnithe go neamhdhleathach ag stiúrthóir feidhmiúcháin Frontex a chuid cumhacht lánroghnach a fheidhmiú maidir le hAirteagal 46(4) de rialachán bunaidh na Gníomhaireachta roimh agus le linn oibríocht frithbheartaíochta an 28-29 Aibreán 2020 agus ina diaidh. Ina ionad sin, rinne an stiúrthóir feidhmiúcháin earráid fhollasach measúnaithe agus mí-úsáid cumhachta, agus mhainnigh sé a dhualgas gníomhú go dícheallach a chomhlíonadh agus é ag meas nach raibh feidhm ag Airteagal 46(5) do na cúinsí atá le rialáil. Ní bheadh an chéad nó an dara gné den damáiste neamhábhartha tar éis tarlú in éagmais na mainneachtana gníomhú ag Frontex a chonspóidtear.

                  3.

                  An tríú saincheist dlí lena n-éilítear go ndearna Frontex gníomh neamhdhleathach lenar féidir dliteanas neamhchonarthach a thoimhdiú, maidir le hoibríocht frithbheartaíochta an 28-29 Aibreán 2020, trí chearta bunúsacha an iarratasóra faoi Airteagail 1, 2, 3, 4, 6, 18, 19(2) agus 21 den CCB a shárú.
                  Tá an t-ionnarbadh comhchoiteann mídhleathach faoinar cuireadh an t-iarratasóir an 28-29 Aibreán 2020 inchurtha i leith Frontex, a “fhíorúdar”, ó tharla gur cuireadh i gcrích é de réir an Phlean Oibríochtúil don “RBI Aegean”, arna dhréachtú ag stiúrthóir feidhmiúcháin Frontex. Ina ionad sin, tabhaíonn Frontax dliteanas bunaithe ar a chuid cabhrach agus a chuid tacaíochta i leith ionnarbtha chomhchoitinn an iarratasóra arna tharlú an 28-29 Aibreán 2020. Ní bheadh an dá ghné den damáiste neamhábhartha tar éis tarlú in éagmais an iompair neamhdhleathaigh inchurtha i leith Frontex.

         (1)  Rialachán (AE) 2019/1896 ó Pharlaimint na hEorpa agus ón gComhairle an 13 Samhain 2019 maidir leis an nGarda Teorann agus Cósta Eorpach agus lena n-aisghairtear Rialacháin (AE) Uimh. 1052/2013 agus (AE) 2016/1624.

         (2)  IO 2012, C 326, lch. 391.


title: Cás C-57/22: Iarraidh ar réamhrialú ón Nejvyšší soud České republiky (Poblacht na Seice) a taisceadh an 28 Eanáir 2022 – YQ v Ředitelství silnic a dálnic ČR

text:
               23.5.2022

               GA

               Iris Oifigiúil an Aontais Eorpaigh

               C 207/10

      Iarraidh ar réamhrialú ón Nejvyšší soud České republiky (Poblacht na Seice) a taisceadh an 28 Eanáir 2022 – YQ v Ředitelství silnic a dálnic ČR
      (Cás C-57/22)
      (2022/C 207/16)
      Teanga an cháis: an tSeicis

         An chúirt a rinne an tarchur

      Nejvyšší soud České republiky

         Páirtithe sna príomhimeachtaí

         Iarratasóir: YQ

         Cosantóir: Ředitelství silnic a dálnic ČR

         An cheist a tharchuirtear:

      An bhfuil léirmhíniú le déanamh ar Airteagal 7(1) de Threoir 2003/88/CE (1) ó Pharlaimint na hEorpa agus ón gComhairle an 4 Samhain 2003 maidir le gnéithe áirithe d’eagrú ama oibre amhail is go gcuirtear cosc ar chásdlí náisiúnta faoina bhun, i dtaca le hoibrí a dífhostaíodh go neamhdhleathach agus a tugadh post ar ais dóibh, de réir an dlí náisiúnta, i ndiaidh do chúirt an dífhostú a chur ar ceal, nach bhfuil an t-oibrí sin i dteideal saoire bhliantúil íoctha don tréimhse idir dáta an dífhostaithe agus an post a thabhairt ar ais ar an mbunús, le linn na tréimhse sin, nach ndearna an t-oibrí aon obair don fhostóir, agus gurb amhlaidh an cás, de réir an dlí náisiúnta, i gcásanna ina gcuireann an t-oibrí a dífhostaíodh go neamhdhleathach in iúl don fhostóir gan moill mhíchuí i scríbhinn go n-éilíonn an t-oibrí a bheith fostaithe, go bhfuil an t-oibrí sin i dteideal cúiteamh pá nó tuarastail de mheánmhéid an tuillimh ón dáta ónar tugadh an fógra sin don fhostóir go n-éilíonn an t-oibrí leanúint sa phost go dtí go gceadaíonn an fostóir dóibh leanúint sa phost nó go dtí go gcuirtear deireadh bailí leis an gcaidreamh fostaíochta.

         (1)  IO 2003 L 299, lch. 9.


title: Cás C-66/22: Iarraidh ar réamhrialú ón Supremo Tribunal Administrativo (an Phortaingéil) a taisceadh an 2 Feabhra 2022 – Infraestruturas de Portugal, SA, Futrifer Indústrias Ferroviárias, SA v Toscca Equipamentos de Madeira Lda.

text:
               23.5.2022

               GA

               Iris Oifigiúil an Aontais Eorpaigh

               C 207/11

      Iarraidh ar réamhrialú ón Supremo Tribunal Administrativo (an Phortaingéil) a taisceadh an 2 Feabhra 2022 – Infraestruturas de Portugal, SA, Futrifer Indústrias Ferroviárias, SA v Toscca Equipamentos de Madeira Lda.
      (Cás C-66/22)
      (2022/C 207/17)
      Teanga an cháis: an Phortaingéilis

         An chúirt a rinne an tarchur

      An Phortaingéil

         Páirtithe sna príomhimeachtaí

         Iarratasóirí: Infraestruturas de Portugal, SA, Futrifer Indústrias Ferroviárias, SA

         Cosantóirí: Toscca Equipamentos de Madeira Lda.

         Na ceisteanna a tharchuirtear:

                  1.

                  An ionann an foras dícháilithe dá bhforáiltear in Airteagal 57(4)(d) de Threoir 2014/24/AE (1) agus ábhar forchoimeádta do chinneadh údaráis chonarthaigh?

                  2.

                  An bhféadfaidh an reachtóir náisiúnta an cinneadh nach mór don údarás conarthach a ghlacadh i gcomhréir le hAirteagal 57(4)(d) de Threoir 2014/24/AE a mhalartú in iomlán le cinneadh (le héifeacht chinneadh) ginearálta ón Údarás um Iomaíocht pionós breise a fhorchur, ar toirmeasc é ar rannpháirtíocht i nósanna imeachta soláthair phoiblí le linn tréimhse sonraithe, arna ghlacadh i gcomhthéacs fhorchur fíneála mar gheall ar shárú ar na rialacha iomaíochta?

                  3.

                  An gcaithfear cinneadh an údaráis chonarthaigh maidir le “hiontaofacht” an eintitis eacnamaíoch i bhfianaise chomhlíonadh (nó neamhchomhlíonadh) rialacha Dhlí na hiomaíochta, lasmuigh den nós imeachta tairisceana sonraí, a thuiscint amhail go bhfuil riachtanas ann leis chun measúnú a dhéanamh bunaithe ar oiriúnacht choibhneasta an eintitis eacnamaíoch thuasluaite, arb ionann é léiriú nithiúil ar an gceart chun dea-riaracháin dá bhforáiltear in Airteagal 41(2)(c) den Chairt um Chearta Bunúsacha de chuid an Aontais Eorpaigh?

                  4.

                  An bhféadfar a mheas go bhfuil an cinneadh a glacadh i nDlí na Portaingéile le hairteagal 55, mír 1, litir f) de CCP (2), lena bhforáiltear go bhfuil eisiamh eintiteas eacnamaíoch ó nós imeachta soláthair de bhun sárú ar na rialacha iomaíochta, arna dhéanamh lasmuigh den nós imeachta soláthair shonraigh, faoi réir an chinnidh a ghlacann an tÚdarás Iomaíochta i gcomhthéacs cur chun feidhme phionóis bhreise ar toirmeasc ar thairiscint é, arb é an tÚdarás Iomaíochta sa chomhthéacs seo a mheasann oiriúnacht na mbeart ceartaitheach arna nglacadh, i gcomhréir le Dlí an Aontais agus go háirithe le hAirteagal 57(4)(d) de Threoir 2014/24/AE?

                  5.

                  An bhfuil an cinneadh a glacadh i nDlí na Portaingéile le hairteagal 70, mír 2, litir g) de CCP, lena gcuirtear teorainn ar an bhféidearthacht soláthar a eisiamh mar gheall ar fhianaise shuntasach a bheith ann de ghníomhartha, comhaontaithe, cleachtais nó faisnéis lena bhféadfaí na rialacha iomaíochta maidir leis an nós imeachta soláthair shonraigh ina n-aithneofaí na cleachtais úd a shaobhadh, i gcomhréir le Dlí an Aontais agus go háirithe le hAirteagal 57(4)(d) de Threoir 2014/24/AE freisin?

         (1)  Treoir 2014/24/AE ó Pharlaimint na hEorpa agus ón gComhairle an 26 Feabhra 2014 maidir le soláthar poiblí agus lena n-aisghairtear Treoir 2004/18/CE Téacs atá ábhartha maidir le LEE (IO 2014, L 94, lch. 65).

         (2)  Código dos Contratos Públicos (Cód um Chonarthaí Poiblí)


title: Cás C-88/22 P: Achomharc arna thabhairt an 8 Feabhra 2022 ag QB i gcoinne bhreithiúnas na Cúirte Ginearálta (an Ceathrú Dlísheomra) a fógraíodh an 8 Nollaig 2021 i gCás T-71/21, QB v an Coimisiún

text:
               23.5.2022

               GA

               Iris Oifigiúil an Aontais Eorpaigh

               C 207/12

      Achomharc arna thabhairt an 8 Feabhra 2022 ag QB i gcoinne bhreithiúnas na Cúirte Ginearálta (an Ceathrú Dlísheomra) a fógraíodh an 8 Nollaig 2021 i gCás T-71/21, QB v an Coimisiún
      (Cás C-88/22 P)
      (2022/C 207/18)
      Teanga an cháis: an Béarla

         Páirtithe

         Iarratasóir: QB (ionadaí: R. Wardyn, radca prawny)

         Páirtí eile sna himeachtaí: An Coimisiún Eorpach

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  an breithiúnas faoi achomharc a chur ar ceal;
                  agus, mar sin,

                              —

                              cinntí an Choimisiúin Eorpaigh an 6 Aibreán 2020 agus an 3 Samhain 2020 a neamhniú,
                              nó, dá éagmais sin,

                              —

                              an cás a tharchur ar ais chuig an gCúirt Ghinearálta le haghaidh breithiúnais, agus

                  —

                  a ordú don Choimisiún Eorpach a chostais féin sa phróiseas agus costais an iarratasóra sa dá chéim a íoc.

         Saincheisteanna dlí agus príomhargóintí

      Mar thaca leis an gcaingean, ardaíonn an t-iarratasóir saincheist dlí amháin ina líomhnaítear sárú ar Airteagal 4(1) d’Iarscríbhinn VII a ghabhann leis na Rialacháin Foirne agus áitíonn sé go ndearna an Chúirt Ghinearálta:

                  —

                  earráid le linn príomhghairm an iarratasóra a chinneadh toisc gur thug sí neamhaird ar an obair a rinne an t-iarratasóir do Stát na Polainne agus ar a stádas mar bhreitheamh;

                  —

                  earráid agus na coinníollacha faoi “obair a rinneadh do Stát eile” á shainiú aici;

                  —

                  neamhaird ar an obair a rinne an t-iarratasóir do Stát na Polainne agus ar a stádas mar bhreitheamh agus theip uirthi na nithe sin a chur san áireamh agus an eisceacht “obair a rinneadh do Stát eile” á scrúdú aici.


title: Cás C-101/22 P: Achomharc arna thabhairt an 10 Feabhra 2022 ag an gCoimisiún Eorpach i gcoinne bhreithiúnas na Cúirte Ginearálta (an Cúigiú Dlísheomra) a tugadh an 1 Nollaig 2021 i gCás T-546/20, Sopra Steria Benelux agus Unisys Belgium v an Coimisiún

text:
               23.5.2022

               GA

               Iris Oifigiúil an Aontais Eorpaigh

               C 207/13

      Achomharc arna thabhairt an 10 Feabhra 2022 ag an gCoimisiún Eorpach i gcoinne bhreithiúnas na Cúirte Ginearálta (an Cúigiú Dlísheomra) a tugadh an 1 Nollaig 2021 i gCás T-546/20, Sopra Steria Benelux agus Unisys Belgium v an Coimisiún
      (Cás C-101/22 P)
      (2022/C 207/19)
      Teanga an cháis: an Fhraincis

         Páirtithe

         Iarratasóir: An Coimisiún Eorpach (ionadaithe: L. André, M. Ilkova, O. Verheecke, i gcáil Gníomhairí)

         Páirtithe eile sna himeachtaí: Sopra Steria Benelux, Unisys Belgium

         An t-ordú atá á lorg

                  —

                  Míreanna 52 go 57, 60, 61, 66, 68 agus 69 den bhreithiúnais atá faoi chonspóid a chur ar neamhní;

                  —

                  An t-iarratas ar neamhniú a dhiúltú;

                  —

                  A ordú do Sopra Steria Benelux agus Unisys Belgium costais na n-imeachtaí seo os comhair na Cúirte Breithiúnais agus na n-imeachtaí os comhair na Cúirte Ginearálta a íoc.

         Saincheisteanna dlí agus príomhargóintí

      Mar thaca lena achomharc, maíonn an Coimisiún trí shaincheist dlí.

                  1.

                  An chéad saincheist dlí lena n-éilítear go ndearna an Chúirt Ghinearálta earráid dlí nuair a cháiligh sí litir ó na hiarratasóirí ag an gcéad chéim an 10 Iúil 2020 mar “iarratas sainráite” arb é is aidhm dó na cúiseanna lenar tugadh ar an údarás conarthach gan a mheas go raibh cuma ró-íseal ar an tairiscint roghnaithe a fháil amach.

                  2.

                  An dara saincheist dlí lena n-éilítear saobhadh ar na fíorais, trí mheasúnú mícheart a dhéanamh ar a bhfuil i bhfreagra an Choimisiúin an 20 Iúil 2020.

                  3.

                  An tríú saincheist dlí lena n-éilítear go dtugtar neamhaird ar mhéid na hoibleagáide réasúin a shonrú atá de dhualgas ar an údarás conarthach faoi Airteagal 296 den Chonradh ar Fheidhmiú an Aontais Eorpaigh agus faoi Airteagal 170(3) den Rialachán Airgeadais, nuair a mheasann an t-údarás conarthach nach bhfuil cuma thar a bheith íseal ar an tairiscint rathúil.


title: Cás C-105/22: Iarraidh ar réamhrialú ón Naczelny Sąd Administracyjny (an Pholainn) a taisceadh an 15 Feabhra 2022 – P.M. v Dyrektor Izby Administracji Skarbowej w Warszawie

text:
               23.5.2022

               GA

               Iris Oifigiúil an Aontais Eorpaigh

               C 207/13

      Iarraidh ar réamhrialú ón Naczelny Sąd Administracyjny (an Pholainn) a taisceadh an 15 Feabhra 2022 – P.M. v Dyrektor Izby Administracji Skarbowej w Warszawie
      (Cás C-105/22)
      (2022/C 207/20)
      Teanga an cháis: an Pholainnis

         An chúirt a rinne an tarchur

      Naczelny Sąd Administracyjny

         Páirtithe sna príomhimeachtaí

         Iarratasóir: P.M.

         Cosantóir: Dyrektor Izby Administracji Skarbowej w Warszawie

         Ceist a tharchuirtear le haghaidh réamhrialaithe

      An gcaithfear Airteagal 56 den Chonradh ar Fheidhmiú an Aontais Eorpaigh agus an prionsabal gur cheart, mar cháin ar thomhaltas iarbhír, dleachtanna máil a thobhach ag céim aonair amháin, agus prionsabal na comhréireachta, a léirmhíniú sa chiall go gcuirtear cosc leo ar chur i bhfeidhm forála náisiúnta amhail Airteagal 107(1) den Ustawa o podatku akcyzowym (Acht an 6 Nollaig 2008 maidir le dleachtanna máil) a mhéid a chuirtear cosc léi ar aisíocaíocht don duine inchánach, maidir le feithicil phríobháideach chláraithe a onnmhairiú, den dleacht mháil a ríomhadh i gcomhréir le fad úsáide na feithicle sin ar an gcríoch náisiúnta?


title: Cás C-106/22: Iarraidh ar réamhrialú ón Fővárosi Törvényszék (an Ungáir) a taisceadh an 15 Feabhra 2022 – Xella Magyarország Építőanyagipari Kft. v Innovációs és Technológiai Miniszter

text:
               23.5.2022

               GA

               Iris Oifigiúil an Aontais Eorpaigh

               C 207/14

      Iarraidh ar réamhrialú ón Fővárosi Törvényszék (an Ungáir) a taisceadh an 15 Feabhra 2022 – Xella Magyarország Építőanyagipari Kft. v Innovációs és Technológiai Miniszter
      (Cás C-106/22)
      (2022/C 207/21)
      Teanga an cháis: an Ungáiris

         An chúirt a rinne an tarchur

      Fővárosi Törvényszék

         Páirtithe sna príomhimeachtaí

         Iarratasóir: Xella Magyarország Építőanyagipari Kft.

         An t-údarás inniúil ar cuireadh an iarraidh faoina bhráid: Innovációs és Technológiai Miniszter

         Na ceisteanna a tharchuirtear:

                  1.

                  I bhfianaise aithrisí 4 agus 6 de Rialachán (AE) 2019/452, lena mbunaítear creat maidir le hinfheistíochtaí díreacha coigríche isteach san Aontas a scagadh, (1) agus a fhoráiltear in Airteagal 4(2) CAE, an gcaithfear Airteagal 65(1)(b) CFAE a léiriú sa tslí go gcuirtear an fhéidearthacht san áireamh leis go mbunófaí rialachán amhail Airteagal 85 den a veszélyhelyzet megszűnésével összefüggő átmeneti szabályokról és a járványügyi készültségről szóló 2020. Évi LVIII. törvény (Dlí LVIII 2020, maidir leis na rialacha idirthréimhseacha a ghabhann leis an staid éigeandála agus leis an ngéarchéim eipidéimeolaíoch), agus go háirithe amhail airteagail 276, míreanna 1 agus 2(a), agus 283(1)(b) de?

                  2.

                  I gcás go dtugtar freagra dearfach ar an gcéad cheist a tharchuirtear le haghaidh réamhrialú, an leor nós imeachta um rialú cumasc a bheith próiseáilte ag an gCoimisiún, a chumhachtaí a bheith feidhmithe aige agus cumascú maidir le slabhra úinéireachta de chuid infheisteora indírigh coigríche a bheith údaraithe aige, chun go gcuirfí cosc ar fheidhmiú na cumhachta cinnteoireachta i gcomhréir le Dlí an Bhallstáit lena mbaineann?

         (1)  Rialachán (AE) 2019/452 ó Pharlaimint na hEorpa agus ón gComhairle an 19 Márta 2019 lena gcuirtear ar bun creat maidir le hinfheistíochtaí díreacha coigríche isteach san Aontas a scagadh (IO 2019, L 791, lch. 1).


title: Cás C-107/22: Iarraidh ar réamhrialú ó Gerechtshof Amsterdam (an Ísiltír) arna taisceadh an 16 Feabhra 2022 – X BV, Inspecteur van de Belastingdienst/Douane

text:
               23.5.2022

               GA

               Iris Oifigiúil an Aontais Eorpaigh

               C 207/14

      Iarraidh ar réamhrialú ó Gerechtshof Amsterdam (an Ísiltír) arna taisceadh an 16 Feabhra 2022 – X BV, Inspecteur van de Belastingdienst/Douane
      (Cás C-107/22)
      (2022/C 207/22)
      Teanga an cháis: an Ollainnis

         An chúirt a rinne an tarchur

      Gerechtshof Amsterdam

         Páirtithe sna príomhimeachtaí

         Iarratasóirí: X BV, Inspecteur van de Belastingdienst/Douane

         Na ceisteanna a tharchuirtear

                  1.

                  An gcaithfear riail léiriúcháin ghinearálta 2(a) (1) a léirmhíniú sa chaoi is go bhfuil feidhm aici maidir le comhpháirteanna de ghlacadóir satailíte atá beartaithe, tar éis iad a scaoileadh le haghaidh saorchúrsaíochta, le bheith curtha le chéile i nglacadóir satailíte iomlán, ar comhpháirteanna iad a iompraítear i gcoimeádán amháin agus a dhearbhaíonn an t-aon dearbhóir amháin, ar an lá céanna, ag an bpost custaim céanna, ina ainm féin agus ar a son féin, le scaoileadh le haghaidh saorchúrsaíochta in dá dhearbhú ar leithligh agus atá faoi úinéireacht ag dhá ghnóthas ghaolmhara tráth a chuirtear i saorchúrsaíocht iad?

                  2.

                  Más freagra dearfach a thabharfar ar Cheist 1, an gcaithfear riail léiriúcháin ghinearálta 2(a) a léirmhíniú, mar sin, sa chiall is go bhfuil feidhm aici freisin maidir leis na comhpháirteanna ar leithligh de ghlacadóir satailíte a dhearbhaíonn an t-aon dearbhóir amháin le scaoileadh le haghaidh saorchúrsaíochta, ina ainm féin agus ar a son féin, ar an lá céanna agus ag an bpost custaim céanna ag a gcuireann sé na comhpháirteanna eile don ghlacadóir satailíte sin faoi nós imeachta idirthurais seachtrach an Chomhphobail, nuair is leis an dá ghnóthas ghaolmhara na comhpháirteanna tráth a dhéantar na dearbhuithe agus atá sé beartaithe go ndéanfar na comhpháirteanna go léir, tar éis iad a chur i saorchúrsaíocht, a chur le chéile i nglacadóir satailíte iomlán?

         (1)  Iarscríbhinn I de Rialachán (CEE) Uimh. 2658/87 ón gComhairle an 23 Iúil 1987 maidir leis an ainmníocht taraife agus staidrimh agus maidir leis an gComhtharaif Chustaim (IO 1987 L 256, lch. 1).


title: Cás C-115/22: Iarraidh ar réamhrialú ó Unabhängigen Schiedskommission Wien (an Ostair) arna taisceadh an 17 Feabhra 2022 – E.N.

text:
               23.5.2022

               GA

               Iris Oifigiúil an Aontais Eorpaigh

               C 207/15

      Iarraidh ar réamhrialú ó Unabhängigen Schiedskommission Wien (an Ostair) arna taisceadh an 17 Feabhra 2022 – E.N.
      (Cás C-115/22)
      (2022/C 207/23)
      Teanga an cháis: an Ghearmáinis

         An chúirt a rinne an tarchur

      Unabhängige Schiedskommission Wien

         Páirtithe sna príomhimeachtaí

         Iarratasóir: E.N.

         Páirtithe eile: Nationale Anti-Doping Agentur Austria GmbH (NADA), Österreichischer Leichtathletikverband (ÖLV), Word Anti-Doping Agency (WADA)

         Na ceisteanna a tharchuirtear

                  1.

                  An ionann faisnéis go bhfuil sárú dópála sonrach déanta ag duine sonrach agus, mar thoradh ar an sárú sin, go dtoirmisctear don duine sin páirt a ghlacadh i gcomórtais (náisiúnta agus idirnáisiúnta) agus sonraí “a bhaineann leis an tsláinte” de réir bhrí Airteagal 9 de Rialachán (AE) 2016/679 (1) (“An Rialachán Ginearálta maidir le Cosaint Sonraí”)?

                  2.

                  An gcuireann an Rialachán Ginearálta maidir le Cosaint Sonraí – go háirithe i bhfianaise an dara fomhír d’Airteagal 6(3) den Rialachán sin – bac ar fhoráil náisiúnta lena bhforáiltear do nochtadh ainm daoine lena mbaineann an cinneadh de chuid an Unabhängigen Schiedskommission (An Coimisiún Neamhspleách um Eadráin, an Ostair), do thréimhse an toirmisc agus na cúiseanna ina leith, gan a bheith in ann sonraí sláinte an duine lena mbaineann a thabhairt le fios? An bhfuil sé ábhartha nach féidir gan iad a nochtadh don phobal i gcoitinne ach amháin más lúthchleasaí áineasa, mionaoiseach nó duine a chuir go mór le haithint sáruithe dópála a d’fhéadfadh a bheith ann trí fhaisnéis nó táscairí eile a chur in iúl, an duine lena mbaineann?

                  3.

                  An gceanglaítear leis an Rialachán Ginearálta maidir le Cosaint Sonraí – go háirithe i bhfianaise na bprionsabal in Airteagal 5(1)(a) agus (c) – roimh an nochtadh, in aon chás, go ndéanfar leasanna an duine lena mbaineann a ndéanfaidh an nochtadh difear dó a mheas, ar thaobh amháin, agus an leas poiblí san fhaisnéis maidir leis an sárú frithdhópála a rinne an lúthchleasaí, ar an taobh eile?

                  4.

                  An ionann faisnéis go ndearna duine sonrach sárú dópála sonrach agus, mar thoradh air sin, go bhfuil toirmeasc ar an duine sin páirt a ghlacadh i gcomórtais (náisiúnta agus idirnáisiúnta) agus sonraí pearsanta a bhaineann le ciontuithe coiriúla agus coireanna de réir bhrí Airteagal 10 den Rialachán Ginearálta maidir le Cosaint Sonraí a phróiseáil?

                  5.

                  Más freagra dearfach a thabharfar ar Cheist 4: An ionann an Unabhängigen Schiedskommission (an Coimisiún Neamhspleách um Eadráin, an Ostair) arna bhunú faoi Mhír 8 de Anti-Doping-Bundesgesetzes 2021 (Dlí cónaidhme um Fhrithdhópáil de 2021) agus údarás oifigiúil de réir bhrí Airteagal 10 den Rialachán Ginearálta maidir le Cosaint Sonraí?

         (1)  Rialachán (AE) 2016/679 ó Pharlaimint na hEorpa agus ón gComhairle an 27 Aibreán 2016 maidir le daoine nádúrtha a chosaint i ndáil le sonraí pearsanta a phróiseáil agus maidir le saorghluaiseacht sonraí den sórt sin, agus lena n-aisghairtear Treoir 95/46/CE (An Rialachán Ginearálta maidir le Cosaint Sonraí) (IO 2016 L 119, lch. 1).


title: Cás C-122/22 P: Achomharc arna thabhairt an 18 Feabhra 2022 ag Dyson Ltd, Dyson Technology Ltd, Dyson Operations Pte Ltd, Dyson Manufacturing Sdn Bhd, Dyson Spain, SL, Dyson Austria GmbH, Dyson sp. z o.o., Dyson Ireland Ltd, Dyson GmbH, Dyson, Dyson Srl, Dyson Sweden AB, Dyson Denmark ApS, Dyson Finland Oy, Dyson BV i gcoinne Ordú na Cúirte Ginearálta (an Seachtú Dlísheomra) a fógraíodh an 8 Nollaig 2021 i gCás T-127/19, Dyson agus páirtithe eile v an Coimisiún

text:
               23.5.2022

               GA

               Iris Oifigiúil an Aontais Eorpaigh

               C 207/16

      Achomharc arna thabhairt an 18 Feabhra 2022 ag Dyson Ltd, Dyson Technology Ltd, Dyson Operations Pte Ltd, Dyson Manufacturing Sdn Bhd, Dyson Spain, SL, Dyson Austria GmbH, Dyson sp. z o.o., Dyson Ireland Ltd, Dyson GmbH, Dyson, Dyson Srl, Dyson Sweden AB, Dyson Denmark ApS, Dyson Finland Oy, Dyson BV i gcoinne Ordú na Cúirte Ginearálta (an Seachtú Dlísheomra) a fógraíodh an 8 Nollaig 2021 i gCás T-127/19, Dyson agus páirtithe eile v an Coimisiún
      (Cás C-122/22 P)
      (2022/C 207/24)
      Teanga an cháis: an Béarla

         Páirtithe

         Achomharcóirí: Dyson Ltd, Dyson Technology Ltd, Dyson Operations Pte Ltd, Dyson Manufacturing Sdn Bhd, Dyson Spain, SL, Dyson Austria GmbH, Dyson sp. z o.o., Dyson Ireland Ltd, Dyson GmbH, Dyson, Dyson Srl, Dyson Sweden AB, Dyson Denmark ApS, Dyson Finland Oy, Dyson BV (ionadaithe: E. Batchelor, T. Selwyn Sharpe agus M. Healy, Dlíodóirí)

         Páirtí eile sna himeachtaí: an Coimisiún Eorpach

         An t-ordú atá á lorg

      Iarann na hachomharcóirí ar an gCúirt:

                  —

                  An breithiúnas atá faoi chonspóid a neamhniú ina iomláine;

                  —

                  A rialú go ndearna an Coimisiún sárú sách tromchúiseach ar dhlí an Aontais Eorpaigh agus an t-iarratas ar dhamáistí a tharchur ar ais chuig an gCúirt Ghinearálta; agus

                  —

                  A ordú don Choimisiún a chostais féin agus costais Dyson a íoc i ndáil leis na himeachtaí seo agus leis na himeachtaí os comhair na Cúirte Ginearálta.

         Saincheisteanna dlí agus príomhargóintí

      Ar an gcéad dul síos, rinne an Chúirt Ghinearálta cur síos mícheart ar shaincheisteanna Dyson agus níor luaigh sí a réasúnaíocht. Díríodh saincheist Dyson ar earráid thromchúiseach agus fhollasach an Choimisiúin, agus air sin amháin i. gur roghnaigh sé an t-aon mhodh tástála ba léir a bheith lasmuigh dá rogha féin, is é sin tástáil gan deannach ar bith. Níor thug an Chúirt Ghinearálta aghaidh ar an tsaincheist sin;
      Ar an dara dul síos, rinne an Chúirt Ghinearálta earráid agus an cásdlí maidir le sárú sách tromchúiseach á chur i bhfeidhm aici, a mhéid nár thug sí tábhacht chinntitheach dá conclúid gur sháraigh an Coimisiún ceanglas neamhroghnach faoi Airteagal 10 den Mháthairthreoir;
      Ar an tríú dul síos, rinne an Chúirt Ghinearálta an dlí maidir le sárú a bhí sách tromchúiseach a chur i bhfeidhm go mícheart agus rinne sí cur síos mícheart ar an bhfianaise trí theacht ar an gconclúid gur tháinig deacrachtaí léirmhínithe as an tsonraíocht “le linn úsáide” sa Mháthairthreoir;
      Ar an gceathrú dul síos, rinne an Chúirt Ghinearálta an dlí maidir le sárú sách tromchúiseach a chur i bhfeidhm go mícheart trí theacht ar an gconclúid gur tháinig castacht rialála as an tsonraíocht “le linn úsáide” sa Mháthairthreoir;
      Ar an gcúigiú dul síos, rinne an Chúirt Ghinearálta an dlí maidir le sárú sách tromchúiseach a chur i bhfeidhm go mícheart trí theacht ar an gconclúid nach raibh aon earráid thromchúiseach agus fhollasach maidir le sárú an Choimisiúin ar bhunphrionsabal na córa comhionainne;
      Ar an séú dul síos, rinne an Chúirt Ghinearálta an dlí maidir le sárú sách tromchúiseach a chur i bhfeidhm go mícheart trí theacht ar an gconclúid nach raibh aon earráid thromchúiseach agus fhollasach maidir le sárú an Choimisiúin ar bhunphrionsabail an riaracháin fhónta agus/nó gníomhú go dícheallach;
      Ar an seachtú dul síos, rinne an Chúirt Ghinearálta an dlí maidir le sárú a bhí sách tromchúiseach a chur i bhfeidhm go mícheart trí theacht ar an gconclúid nach raibh aon earráid thromchúiseach agus fhollasach maidir le sárú an Choimisiúin ar bhunphrionsabal an chirt chun trádáil nó gnó a shaothrú.


title: Cás C-132/22: Iarraidh ar réamhrialú ón Tribunale Amministrativo Regionale per il Lazio (an Iodáil), arna taisceadh an 25 Feabhra 2022 – BM, NP v Ministero dell'Istruzione, dell'Università e della Ricerca

text:
               23.5.2022

               GA

               Iris Oifigiúil an Aontais Eorpaigh

               C 207/17

      Iarraidh ar réamhrialú ón Tribunale Amministrativo Regionale per il Lazio (an Iodáil), arna taisceadh an 25 Feabhra 2022 – BM, NP v Ministero dell'Istruzione, dell'Università e della Ricerca
      (Cás C-132/22)
      (2022/C 207/25)
      Teanga an cháis: an Iodáilis

         An chúirt a rinne an tarchur

      Tribunale Amministrativo Regionale per il Lazio

         Páirtithe sna príomhimeachtaí

         Iarratasóirí: BM, NP

         Cosantóir: Ministero dell'Istruzione, dell'Università e della Ricerca

         An cheist a tharchuirtear:

      An gá Airteagal 45(1) agus (2) CFAE agus Airteagal 3(1)(b) de Rialachán Uimh. 492/2011 (1) a léirmhíniú mar chosc ar riail amhail an riail a leagtar síos in Airteagal 1(655), de Dhlí Uimh. 205/2017, ar dá bhun, chun páirt a ghlacadh sa nós imeachta chun áit a fháil ar na liostaí a thiomsaítear chun conarthaí buana agus sealadacha a dhámhachtain in institiúidí AFAM na hIodáile, nach gcuirtear san áireamh ach an taithí ghairmiúil arna fáil ag na hiarrthóirí sna hinstitiúidí náisiúnta amháin agus gan taithí ag institiúidí ar an leibhéal céanna i dtíortha Eorpacha eile a chur san áireamh, i bhfianaise chuspóir áirithe an nós imeachta atá i gceist chun cur i gcoinne fheiniméan na hoibre forbhásaí náisiúnta, agus, mura gcinneann an Chúirt go bhfuil reachtaíocht na hIodáile contrártha i dtéarmaí teibí don chreat rialála Eorpach, an féidir a mheas go bhfuil na bearta a bheartaítear leis an reachtaíocht sin comhréireach, i dtéarmaí nithiúla, maidir leis an gcuspóir thuasluaite a bhaineann leis an leas ginearálta.

         (1)  Rialachán (AE) Uimh. 492/2011 ó Pharlaimint na hEorpa agus ón gComhairle an 5 Aibreán 2011 maidir le saoirse ghluaiseachta d’oibrithe laistigh den Aontas (IO L 141, lch. 1).


title: Cás C-143/22: Iarraidh ar réamhrialú ón Conseil d’État (an Fhrainc) a taisceadh an 1 Márta 2022 – Association Avocats pour la défense des droits des étrangers (ADDE) agus páirtithe eile v Ministre de l’Intérieur

text:
               23.5.2022

               GA

               Iris Oifigiúil an Aontais Eorpaigh

               C 207/17

      Iarraidh ar réamhrialú ón Conseil d’État (an Fhrainc) a taisceadh an 1 Márta 2022 – Association Avocats pour la défense des droits des étrangers (ADDE) agus páirtithe eile v Ministre de l’Intérieur
      (Cás C-143/22)
      (2022/C 207/26)
      Teanga an cháis: an Fhraincis

         An chúirt a rinne an tarchur

      Conseil d’État

         Páirtithe sna príomhimeachtaí

         Iarratasóirí: Association Avocats pour la défense des droits des étrangers (ADDE), Association nationale d'assistance aux frontières pour les étrangers (ANAFE), Association de recherche, de communication et d’action pour l’accès aux traitements (ARCAT), Comité inter-mouvements auprès des évacués (CIMADE), Fédération des associations de solidarité avec tou-te-s les immigré-e-s (FASTI), Groupe d'information et de soutien des immigré.e.s (GISTI), Ligue des droits de l'homme (LDH), Le paria, Syndicat des avocats de France (SAF), SOS – Hépatites Fédération

         Cosantóir: Ministre de l’Intérieur

         An cheist a tharchuirtear:

      I gcás rialú teorann a athbhunú go sealadach ag teorainneacha inmheánacha, faoi na coinníollacha dá bhforáiltear i gCaibidil II de Theideal III de Rialachán (AE) 2016/399 (1), an féidir cead isteach a dhiúltú do náisiúnach eachtrach a thagann go díreach ó chríoch Stáit is páirtí sa choinbhinsiún arna shíniú in Schengen an 19 Meitheamh 1990, agus seiceálacha ag an teorainn sin á ndéanamh, ar bhonn Airteagal 14 den Rialachán sin, gan Treoir 2008/115/CE (2) a bheith infheidhme?

         (1)  Rialachán (AE) 2016/399 ó Pharlaimint na hEorpa agus ón gComhairle an 9 Márta 2016 maidir le Cód an Aontais maidir leis na rialacha lena rialaítear gluaiseacht daoine thar theorainneacha (Cód Teorainneacha Schengen) (IO 2016, L 77, lch. 1).

         (2)  Treoir 2008/115/CE ó Pharlaimint na hEorpa agus ón gComhairle an 16 Nollaig 2008 maidir le caighdeáin choiteanna agus nósanna imeachta coiteanna sna Ballstáit i ndáil le náisiúnaigh tríú tíortha atá ag fanacht go neamhdhleathach a fhilleadh, (IO 2008, L 348, lch. 98).


title: Cás C-148/22: Iarraidh ar réamhrialú ón Tribunal du travail de Liège (an Bheilg) an 2 Márta 2022 – OP v Commune d’Ans

text:
               23.5.2022

               GA

               Iris Oifigiúil an Aontais Eorpaigh

               C 207/18

      Iarraidh ar réamhrialú ón Tribunal du travail de Liège (an Bheilg) an 2 Márta 2022 – OP v Commune d’Ans
      (Cás C-148/22)
      (2022/C 207/27)
      Teanga an cháis: an Fhraincis

         An chúirt a rinne an tarchur

      Tribunal du travail de Liège

         Páirtithe sna príomhimeachtaí

         Iarratasóir: OP

         Cosantóir: Commune d’Ans

         Na ceisteanna a tharchuirtear

                  1)

                  An féidir Airteagal 2(2)(a) agus (b) de Threoir 2000/78/CE ón gComhairle an 27 Samhain 2000 lena mbunaítear creat ginearálta le haghaidh na córa comhionainne san fhostaíocht agus sa tslí bheatha (1) a léirmhíniú sa chaoi go n-údaraítear leis do riarachán poiblí timpeallacht riaracháin atá go hiomlán neodrach a eagrú agus mar sin cosc a chur ar gach ball foirne siombailí creidimh a chaitheamh, bídís i dteagmháil dhíreach leis an bpobal nó ná bíodh?

                  2)

                  An féidir Airteagal 2(2)(a) agus (b) de Threoir 2000/78/CE ón gComhairle an 27 Samhain 2000 lena mbunaítear creat ginearálta le haghaidh na córa comhionainne san fhostaíocht agus sa tslí bheatha a léirmhíniú sa chaoi is go n-údaraítear leis do riarachán poiblí timpeallacht riaracháin atá go hiomlán neodrach a eagrú agus mar sin cosc a chur ar gach ball foirne siombailí creidimh a chaitheamh, bídís i dteagmháil dhíreach leis an bpobal nó ná bíodh, fiú más cosúil go bhfuil tionchar ag an gcosc neodrach sin ar mhná den chuid is mó, agus go bhféadfadh mar sin gur idirdhealú faoi cheilt ar an bhforas inscne atá ann?

         (1)  IO 2000 L 303, lch. 16.


title: Cás C-201/22: Iarraidh ar réamhrialú ó Korkein oikeus (an Fhionlainn) arna taisceadh an 15 Márta 2022 – Kopiosto r.y. v Telia Finland Oyj

text:
               23.5.2022

               GA

               Iris Oifigiúil an Aontais Eorpaigh

               C 207/18

      Iarraidh ar réamhrialú ó Korkein oikeus (an Fhionlainn) arna taisceadh an 15 Márta 2022 – Kopiosto r.y. v Telia Finland Oyj
      (Cás C-201/22)
      (2022/C 207/28)
      Teanga an cháis: an Fhionlainnis

         An chúirt a rinne an tarchur

      Korkein oikeus

         Páirtithe sna príomhimeachtaí

         Achomharchóir: Kopiosto r.y.

         Freagróir: Telia Finland Oyj

         Na ceisteanna a tharchuirtear

                  1)

                  Maidir le heagraíochtaí ceadúnúcháin chonarthaigh a chomhbhainistíonn cearta maoine intleachtúla, an é atá i gceist leis an seasamh dlíthiúil chun na cearta sin a chosaint, a thuigtear ón inniúlacht imeachtaí a thionscnamh bunaithe ar Airteagal 4(c) de Threoir 2004/48 (1), ná an inniúlacht ghinearálta a bheith mar pháirtí in imeachtaí dlí amháin nó an bhfuil gá le ceart sainráite sa reachtaíocht náisiúnta chun imeachtaí a thionscnamh in ainm an pháirtí féin chun na cearta sin a chosaint?

                  2)

                  Agus Airteagal 4(c) de Threoir 2004/48 á léirmhíniú, an gcaithfear an téarma “leas díreach i gcosaint chóipcheart na sealbhóirí cirt dá ndéanann sé ionadaíocht” a léirmhíniú go haonfhoirmeach i ngach Ballstát i leith an chirt atá ag eagraíochtaí comhbhainistíochta de réir bhrí Airteagal 3(a) de Threoir 2014/26AE (2) chun caingean a thionscnamh in ainm an pháirtí féin maidir le sárú ar chóipcheart i gcás:

                              (i)

                              a bhaineann le húsáid saothar a bhfuil an eagraíocht, mar eagraíocht cheadúnúcháin chonarthaigh de réir bhrí an Tekijänoikeuslaki (Dlí um Chóipcheart), i dteideal comhcheadúnais shínithe a dheonú ina leith agus lena ligtear do cheadúnaí saothair d’údair san earnáil sin a úsáid cé nár údaraíodh don eagraíocht a gcearta a bhainistiú;

                              (ii)

                              a bhaineann le húsáid saothar a bhfuil údarú tugtha ina leith ag na húdair don eagraíocht a gcearta a bhainistiú trí chonradh nó údarúchán, gan na cóipchearta a bheith sannta don eagraíocht?

                  3)

                  Má dhéantar toimhde go bhfuil ag an eagraíocht, mar eagraíocht cheadúnúcháin chonarthaigh, leas díreach agus an seasamh dlíthiúil chun imeachtaí a thionscnamh ina hainm féin: Agus an seasamh dlíthiúil chun imeachtaí a thionscnamh á mheas i bhfianaise, nuair is iomchuí, Airteagail 17 agus 47 den Chairt um Chearta Bunúsacha an Aontais Eorpaigh, cad is brí leis go ndéanann an eagraíocht, mar eagraíocht cheadúnúcháin chonarthaigh, ionadaíocht ar údair, ar údair iad nár thug údarú di a gcearta a bhainistiú, agus nach bhforáiltear sa dlí do cheart na heagraíochta imeachtaí a thionscnamh chun cearta údar den sórt sin a chosaint?

         (1)  Treoir 2004/48/CE ó Pharlaimint na hEorpa agus ón gComhairle an 29 Aibreán 2004 maidir le cearta maoine intleachtúla a fhorfheidhmiú (IO 2004 L 157, lch. 45).

         (2)  Treoir 2014/26/AE ó Pharlaimint na hEorpa agus ón gComhairle an 26 Feabhra 2014 maidir le comhbhainistiú ar chóipcheart agus cearta gaolmhara agus ar cheadúnú ilchríochach ceart i saothair cheolmhara d’úsáid ar líne sa mhargadh inmheánach (IO 2014 L 84, lch. 72).


title: Cás C-224/22: Caingean arna tabhairt an 29 Márta 2022 – Ríocht na Spáinne v Comhairle an Aontais Eorpaigh

text:
               23.5.2022

               GA

               Iris Oifigiúil an Aontais Eorpaigh

               C 207/19

      Caingean arna tabhairt an 29 Márta 2022 – Ríocht na Spáinne v Comhairle an Aontais Eorpaigh
      (Cás C-224/22)
      (2022/C 207/29)
      Teanga an cháis: an Spáinnis

         Páirtithe

         Iarratasóir: Ríocht na Spáinne (ionadaí: J. Rodriguez de le Rúa Puig, Gníomhaire)

         Cosantóir: Comhairle an Aontais Eorpaigh

         Na horduithe atá á lorg

      Iarann an t-iarratasóir ar an gCúirt Ghinearálta:

                  —

                  Rialachán (AE) 2022/110 (1) ón gComhairle an 27 Eanáir 2022 lena socraítear deiseanna iascaireachta le haghaidh 2022 maidir le stoic éisc agus grúpaí stoc éisc áirithe is infheidhme sa Mheánmhuir agus sa Mhuir Dhubh, lena dtagraítear do bhunú (i) uasiarracht iascaireachta colmóra Eorpaigh (Merluccius merluccius) agus lannaigh riabhaigh (Mullus barbatus) incheadaithe do thrálaeir ar Mhuir Alboran, ar na hOileáin Bhailéaracha, i dTuaisceart na Spáinne agus i Murascaill an Leoin (FLGanna 1-2-5-6-7) arna leagan amach in Iarscríbhinn IIIc); agus (ii) uasteorainneacha gabhála an tséacla ghoirm agus dhearg (Aristeus antennatus) ar Mhuir Alboran, ar na hOileáin Bhailéaracha, i dTuaisceart na Spáinne agus i Murascaill an Leoin (i bhfolimistéir gheografacha 1-2-5-6-7) arna leagan amach in Iarscríbhinn IIIe), a chur ar neamhní.

                  —

                  a ordú do Chomhairle an Aontais Eorpaigh na costais a íoc.

         Forais agus príomhargóintí

         An chéad fhoras:

      Maidir le socrú uasiarracht iascaireachta colmóra Eorpaigh agus lannaigh riabhaigh incheadaithe do thrálaeir sna folimistéir geografacha (“FLGanna”) 1-2-5-6-7:

                  1)

                  ní thugtar na cúiseanna is bun leis i gcomhréir le hAirteagal 7(5) de Rialachán 2019/1022 (2) sa mhéid is nár socraíodh cad í an chomhairle eolaíoch ar a mbunófaí gabhálacha suntasacha de ghrúpa stoc éisc áirithe;

                  2)

                  mar mhalairt air sin: (i) tá sé i gcontrárthacht le hAirteagal 7(5) de Rialachán 2019/1022 sa mhéid is nár eascair gabhálacha suntasacha de ghrúpa stoc éisc áirithe as an gcomhairle eolaíoch arna himscrúdú ag Ríocht na Spáinne; agus (ii) tá sé díréireach, as a bheith míchuí go follasach chun cuspóir Rialacháin 2019/1022 a bhaint amach toisc nach n-urramaítear an riachtanas maidir le comhairle eolaíoch leis ná an fhorbairt chomhleanúnach de CBI ina ghné triarach comhshaoil, eacnamaíoch agus sóisialta; agus níl gá leis de bharr bearta malartacha eile a bheith curtha i bhfeidhm chun an cuspóir sin a bhaint amach (séasúir choiscthe agus méadú ar roghnaíocht trealaimh trálaeireachta).

         And dara foras:

      Maidir le bunú na huasteorann gabhála sonraí don séacla gorm agus dearg in FLGanna 1-2-5-6-7:

                  1)

                  ní thugtar na cúiseanna is bun leis i gcomhréir le hAirteagal 7(3)(b) de Rialachán 2019/1022 sa mhéid is nár socraíodh cad í an chomhairle eolaíoch ar a mbunófaí an gá glacadh leis an mbeart caomhnaithe sin;

                  2)

                  mar mhalairt air sin: (i) tá sé i gcontrárthacht le hAirteagal 7(3)(b) de Rialachán 2019/1022 sa mhéid is nach raibh agairt an bhirt sin beartaithe sa Rialachán thuasluaite agus nach n-eascraíonn gá leis an mbeart caomhnaithe sin a ghlacadh as an gcomhairle eolaíoch a scrúdaigh Ríocht na Spáinne: agus (ii) tá sé díréireach, as a bheith míchuí go follasach chun cuspóir Rialacháin 2019/1022 a bhaint amach toisc nach n-urramaítear an riachtanas maidir le comhairle eolaíoch leis agus go bhforluitear bearta eile caomhnaithe leis; agus níl gá leis de bharr bearta malartacha eile a bheith curtha i bhfeidhm chun an cuspóir sin a bhaint amach (séasúir choiscthe, íosmhéideanna gabhála agus méadú ar roghnaíocht trealaimh trálaeireachta).

         (1)  Rialachán (AE) 2022/110 ón gComhairle an 27 Eanáir 2022 lena socraítear deiseanna iascaireachta le haghaidh 2022 maidir le stoic éisc agus grúpaí stoc éisc áirithe is infheidhme sa Mheánmhuir agus sa Mhuir Dhubh (IO 2022, L 21, lch. 165).

         (2)  Rialachán (AE) 2019/1022 ó Pharlaimint na hEorpa agus ón gComhairle an 20 Meitheamh 2019 lena mbunaítear plean ilbhliantúil do na hiascaigh a shaothraíonn stoic ghrinnill sa Mheánmhuir Thiar agus lena leasaítear Rialachán (AE) Uimh. 508/2014 (IO L 172 an 26.6.2019, lch. 1).


title: Cás T-323/17: Breithiúnas na Cúirte Ginearálta an 30 Márta 2022 – Martinair Holland v an Coimisiún

text:
               23.5.2022

               GA

               Iris Oifigiúil an Aontais Eorpaigh

               C 207/21

      Breithiúnas na Cúirte Ginearálta an 30 Márta 2022 – Martinair Holland v an Coimisiún
      (Cás T-323/17) (1)

      (2022/C 207/30)
      Teanga an cháis: an Béarla
      Tionscnaíodh an cás seo roimh an 1 Eanáir 2022, dáta deiridh an mhaolaithe ar an nGaeilge.

         (1)  IO C 239 24.7.2017.


title: Cás T-158/22: Caingean arna tabhairt an 22 Márta 2022 – Dehaen v EUIPO – National Geographic Society (NATIONAL GEOGRAPHIC)

text:
               23.5.2022

               GA

               Iris Oifigiúil an Aontais Eorpaigh

               C 207/30

      Caingean arna tabhairt an 22 Márta 2022 – Dehaen v EUIPO – National Geographic Society (NATIONAL GEOGRAPHIC)
      (Cás T-158/22)
      (2022/C 207/61)
      Teanga inar taisceadh an t-iarratas: an Béarla

         Páirtithe

         Iarratasóir: Karolien Dehaen (Schilde, an Bheilg) (ionadaithe: T. van Innis agus A. Van der Planken, Dlíodóirí)

         Cosantóir: Oifig Maoine Intleachtúla an Aontais Eorpaigh (EUIPO)

         Páirtí eile sna himeachtaí os comhair an Bhoird Achomhairc: National Geographic Society (Washington, District of Columbia, Stáit Aontaithe Mheiriceá)

         Sonraí na n-imeachtaí os comhair EUIPO

         Dílseánach an trádmhairc faoi cheist: Páirtí eile sna himeachtaí os comhair an Bhoird Achomhairc

         Trádmharc atá faoi cheist: Focalmharc de chuid an Aontais Eorpaigh NATIONAL GEOGRAPHIC – Trádmharc de chuid an Aontais Eorpaigh Uimh. 9 419 731

         Nós imeachta os comhair EUIPO: Imeachtaí cealúcháin

         Cinneadh atá faoi chonspóid: Cinneadh ón gcéad Bhord Achomhairc de EUIPO an 17 Nollaig 2021 i gCás R 975/2020-1

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  an cinneadh atá faoi chonspóid a chur ar neamhní;

                  —

                  a ordú do EUIPO na costais a íoc.

         Saincheist dlí arna maíomh

                  —

                  Sárú ar Airteagal 58(1)(a) de Rialachán (AE) 2017/1001 ó Pharlaimint na hEorpa agus ón gComhairle.


title: Cás T-160/22: Caingean arna tabhairt an 25 Márta 2022 – 1906 Collins v EUIPO – Peace United (bâoli BEACH)

text:
               23.5.2022

               GA

               Iris Oifigiúil an Aontais Eorpaigh

               C 207/31

      Caingean arna tabhairt an 25 Márta 2022 – 1906 Collins v EUIPO – Peace United (bâoli BEACH)
      (Cás T-160/22)
      (2022/C 207/62)
      Teanga inar taisceadh an t-iarratas: an Fhraincis

         Páirtithe

         Iarratasóir: 1906 Collins LLC (Miami, Florida, na Stáit Aontaithe) (ionadaí: C. Mateu, Dlíodóir)

         Cosantóir: Oifig Maoine Intleachtúla an Aontais Eorpaigh (EUIPO)

         Páirtí eile sna himeachtaí os comhair an Bhoird Achomhairc: Peace United Ltd (Londain, an Ríocht Aontaithe)

         Sonraí na n-imeachtaí os comhair EUIPO

         Dílseánach an trádmhairc faoi cheist: Páirtí eile sna himeachtaí os comhair an Bhoird Achomhairc

         Trádmharc atá faoi cheist: Marc fíortha de chuid an Aontais Eorpaigh “bâoli BEACH” – Trádmharc de chuid an Aontais Eorpaigh Uimh. 16 552 333

         Nós imeachta os comhair EUIPO: Imeachtaí cealúcháin

         Cinneadh atá faoi chonspóid: Cinneadh ón dara Bord Achomhairc de EUIPO an 20 Eanáir 2022 i gCás R 223/2021-2

         An t-ordú atá á lorg:

      Iarrann an t-iarratasóir ar an gCúirt Ghinearálta:

                  —

                  an cinneadh atá faoi chonspóid a chur ar neamhní;

                  —

                  a dhearbhú go bhfuil trádmharc de chuid an Aontais Eorpaigh “bâoli BEACH” Uimh. 16 552 333 neamhbhailí ar bhonn Airteagal 59(1)(b) de Rialachán (AE) 2017/2001;

                  —

                  trádmharc Uimh. 16 552 333 a chur ar neamhní ó dháta a chomhdaithe;

                  —

                  a ordú do Peace United na táillí agus na costais a thabhaigh 1906 COLLINS sna himeachtaí seo a aisíoc, lena n-áirítear na costais a dhámh an Rannán Cealúcháin agus Bord Achomhairc EUIPO, i gcomhréir le hAirteagail 134(1) agus 190 de Rialacha Nós Imeachta na Cúirte Ginearálta.

         Saincheisteanna dlí arna maíomh

                  —

                  Sárú ar Airteagal 95(1) de Rialachán (AE) 2017/1001 ó Pharlaimint na hEorpa agus ón gComhairle;

                  —

                  Sárú ar Airteagal 95(2) de Rialachán (AE) 2017/1001 ó Pharlaimint na hEorpa agus ón gComhairle;

                  —

                  Sárú ar Airteagal 94(1) de Rialachán (AE) 2017/1001 ó Pharlaimint na hEorpa agus ón gComhairle;

                  —

                  Sárú ar Airteagal 59(1)(b) de Rialachán (AE) 2017/1001 ó Pharlaimint na hEorpa agus ón gComhairle.


title: Cás T-163/22: Caingean arna tabhairt an 28 Márta 2022 – Transformers Manufacturing Company v EUIPO – H&F (TMC TRANSFORMERS)

text:
               23.5.2022

               GA

               Iris Oifigiúil an Aontais Eorpaigh

               C 207/32

      Caingean arna tabhairt an 28 Márta 2022 – Transformers Manufacturing Company v EUIPO – H&F (TMC TRANSFORMERS)
      (Cás T-163/22)
      (2022/C 207/63)
      Teanga inar taisceadh an t-iarratas: an Iodáilis

         Páirtithe

         Iarratasóir: Transformers Manufacturing Company Pty Ltd (Melbourne, an Astráil) (ionadaí: F. Caricato, Dlíodóir)

         Cosantóir: Oifig Maoine Intleachtúla an Aontais Eorpaigh (EUIPO)

         Páirtí eile sna himeachtaí os comhair an Bhoird Achomhairc: H&F Srl (Milano, an Iodáil)

         Sonraí na n-imeachtaí os comhair EUIPO

         Iarratasóir ar an trádmharc atá faoi cheist: an t-iarratasóir sna himeachtaí os comhair na Cúirte Ginearálta

         Trádmharc atá faoi cheist: Iarratas ar fhocalmharc de chuid an Aontais Eorpaigh “TMC TRANSFORMERS” – Iarratas ar chlárú Uimh. 17 262 668

         Nós imeachta os comhair EUIPO: Imeachtaí freasúra

         Cinneadh atá faoi chonspóid: Cinneadh ón gcúigiú Bord Achomhairc de EUIPO an 3 Feabhra 2022 i gCás R 1211/2021-5

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  a dhearbhú, i dtosach báire agus trí réamhrialú, nach bhfuil seasamh ag H&F Srl agus a dhearbhú go bhfuil na himeachtaí ar chéim I agus II os comhair EUIPO do-ghlactha;

                  —

                  an cinneadh atá faoi chonspóid a leasú toisc go bhfuil sé gan bhunús ó thaobh fíoras agus an dlí de agus nach bhfuil cúiseanna luaite ann;

                  —

                  mar mhalairt air sin, an cinneadh atá faoi chonspóid a chur ar neamhní agus an cás a tharchur ar ais toisc go bhfuil sé gan bhunús ó thaobh fíoras agus an dlí de;

                  —

                  a ordú do EUIPO agus don idirghabhálaí costais na dtrí chás a íoc.

         Saincheisteanna dlí

                  —

                  Easpa sheasamh H&F Srl maidir le cás a thabhairt, nár thug EUIPO cinneadh ná cúiseanna ina leith;

                  —

                  Measúnú mícheart i dtaca leis an dóchúlacht go mbeadh mearbhall ann (Airteagal 8 de Rialachán [CE] Uimh. 207/2009 ón gComhairle) ó thaobh fíoras agus an dlí de;

                  —

                  Easpa cúiseanna leis an gcinneadh.


title: Cás T-167/22: Caingean arna tabhairt an 28 Márta 2022 – Transformers Manufacturing Company v EUIPO – H&F (TMC TRANSFORMERS)

text:
               23.5.2022

               GA

               Iris Oifigiúil an Aontais Eorpaigh

               C 207/33

      Caingean arna tabhairt an 28 Márta 2022 – Transformers Manufacturing Company v EUIPO – H&F (TMC TRANSFORMERS)
      (Cás T-167/22)
      (2022/C 207/64)
      Teanga inar taisceadh an t-iarratas: an Iodáilis

         Páirtithe

         Iarratasóir: Transformers Manufacturing Company Pty Ltd (Melbourne, an Astráil) (ionadaí: F. Caricato, Dlíodóir)

         Cosantóir: Oifig Maoine Intleachtúla an Aontais Eorpaigh (EUIPO)

         Páirtí eile sna himeachtaí os comhair an Bhoird Achomhairc: H&F Srl (Milano, an Iodáil)

         Sonraí na n-imeachtaí os comhair EUIPO

         Iarratasóir ar an trádmharc faoi cheist: an t-iarratasóir sna himeachtaí os comhair na Cúirte Ginearálta

         Trádmharc atá faoi cheist: Iarratas ar fhocalmharc de chuid an Aontais Eorpaigh “TMC TRANSFORMERS” – Iarratas ar chlárú Uimh. 17 264 664

         Nós imeachta os comhair EUIPO: Imeachtaí freasúra

         Cinneadh atá faoi chonspóid: Cinneadh ón gcúigiú Bord Achomhairc de EUIPO an 14 Feabhra 2022 i gCás R 1212/2021-5

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  a dhearbhú, i dtosach báire agus trí réamhrialú, nach bhfuil seasamh ag H&F Srl agus a dhearbhú go bhfuil na himeachtaí ar chéim I agus II os comhair EUIPO do-ghlactha;

                  —

                  an cinneadh atá faoi chonspóid a leasú toisc go bhfuil sé gan bhunús ó thaobh fíoras agus an dlí de agus nach bhfuil cúiseanna luaite ann;

                  —

                  mar mhalairt air sin, an cinneadh atá faoi chonspóid a chur ar neamhní agus an cás a tharchur ar ais toisc go bhfuil sé gan bhunús ó thaobh fíoras agus an dlí de;

                  —

                  a ordú do EUIPO agus don idirghabhálaí costais na dtrí chás a íoc.

         Saincheisteanna dlí

                  —

                  Easpa sheasamh H&F Srl maidir le cás a thabhairt, nár thug EUIPO cinneadh ná cúiseanna ina leith;

                  —

                  Measúnú mícheart ar an dóchúlacht go mbeadh mearbhall ann (Airt. 8 de Rialachán [CE] Uimh. 207/2009 ón gComhairle) ó thaobh fíoras agus an dlí de;

                  —

                  Easpa cúiseanna leis an gcinneadh.


title: Cás T-168/22: Caingean arna tabhairt an 30 Márta 2022 – Foundation for the Protection of the Traditional Cheese of Cyprus named Halloumi v EUIPO – Fontana Food (GRILLOUMI)

text:
               23.5.2022

               GA

               Iris Oifigiúil an Aontais Eorpaigh

               C 207/34

      Caingean arna tabhairt an 30 Márta 2022 – Foundation for the Protection of the Traditional Cheese of Cyprus named Halloumi v EUIPO – Fontana Food (GRILLOUMI)
      (Cás T-168/22)
      (2022/C 207/65)
      Teanga inar taisceadh an t-iarratas: an Béarla

         Páirtithe

         Iarratasóir: Foundation for the Protection of the Traditional Cheese of Cyprus named Halloumi (Niocóis, an Chipir) (ionadaithe: S. Malynicz, Abhcóide, agus C. Milbradt, dlíodóir)

         Cosantóir: Oifig Maoine Intleachtúla an Aontais Eorpaigh (EUIPO)

         Páirtí eile sna himeachtaí os comhair an Bhoird Achomhairc: Fontana Food AB (Tyresö, an tSualainn)

         Sonraí na n-imeachtaí os comhair EUIPO

         Iarratasóir an trádmhairc atá faoi chonspóid: Páirtí eile sna himeachtaí os comhair an Bhoird Achomhairc

         Trádmharc atá faoi chonspóid: Iarratas ar fhocalmharc de chuid an Aontais Eorpaigh GRILLOUMI – Iarratas ar chlarú Uimh. 15 963 291

         Nós Imeachta os comhair EUIPO: Imeachtaí freasúra

         Cinneadh atá faoi chonspóid: Cinneadh ón gCúigiú Bord Achomhairc de EUIPO an 3 Eanáir 2022 i gCás R 1612/2021-5

         An t-ordú atá á lorg

      Iarann an t-iarratasóir ar an gCúirt Ghinearálta:

                  —

                  an cinneadh atá faoi chonspóid a chur ar neamhní;

                  —

                  achomharc an iarratasóra a cheadú;

                  —

                  a ordú don chosantóir a chostais féin agus costais an iarratasóra a íoc.

         Saincheisteanna dlí agus príomhargóintí

                  —

                  Bhí earráid shuntasach in anailís an Bhoird Achomhairc maidir le saintréith;

                  —

                  Rinne an Bord Achomhairc earráid nuair a theip air teacht ar an dóchúlacht go mbeadh mearbhall ann;

                  —

                  Rinne an Bord Achomhairc earráid nuair a theip air triail chóir a thabhairt don iarratasóir ar na saincheisteanna go léir.


title: Cás T-170/22: Caingean arna tabhairt an 31 Márta 2022 – Telefónica de España v an Coimisiún

text:
               23.5.2022

               GA

               Iris Oifigiúil an Aontais Eorpaigh

               C 207/34

      Caingean arna tabhairt an 31 Márta 2022 – Telefónica de España v an Coimisiún
      (Cás T-170/22)
      (2022/C 207/66)
      Teanga an cháis: an Béarla

         Páirtithe

         Iarratasóir: Telefónica de España, SA (Maidrid, an Spáinn) (ionadaithe: F. González Díaz, Dlíodóir, P. Stuart, Abhcóide agus J. Blanco Carol, Dlíodóir)

         Cosantóir: an Coimisiún Eorpach

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  cinneadh an 21 Eanáir ón gCoimisiún Eorpach a bhaineann le Glao ar Thairiscintí DIGIT/A3/PR/2019/RP/010 – Seirbhísí Tras-Eorpacha do Theileamaitice idir Riaracháin (TESTA) a chur ar neamhní;

                  —

                  aon fhaoiseamh eile a mheasann an Chúirt a bheith cuí sna himthosca a dheonú;

                  —

                  agus, in aon chás, a ordú don Choimisiún costais dlí an iarratasóra agus táillí agus caiteachais eile arna dtabhú i ndáil leis an iarratas seo a íoc.

         Saincheisteanna dlí agus príomhargóintí.

      Mar thaca leis an gcaingean, ardaíonn an t-iarratasóir sé saincheist dlí.

                  1.

                  An chéad saincheist dlí lena n-éilítear go ndearna an cosantóir earráid dlí, agus go ndearna sé earráidí fíorais agus measúnaithe, nuair a chuir sé phionós ar an gcuibhreannas (1) as mainneachtain faisnéis a sholáthar nár iarradh riamh i sonraíochtaí na tairisceana, de shárú ar phrionsabal na trédhearcachta.

                  2.

                  An dara saincheist dlí lena n-éilítear go ndearna an cosantóir earráid dlí, agus go ndearna sé earráidí fíorais agus measúnaithe, nuair a mhainnigh sé an tairiscint (2) a scóráil i gcomhréir le sonraíochtaí na tairisceana, de shárú ar phrionsabail na trédhearcachta agus na deimhneachta dlíthiúla.

                  3.

                  An tríú saincheist dlí lena n-éilítear go ndearna an cosantóir earráid dlí, agus go ndearna sé earráidí fíorais agus measúnaithe, nuair a mhainnigh sé critéir dhámhachtana soiléire gan athbhrí a leagan amach, agus gur theip air an fhaisnéis a sholáthar a bhí riachtanach chun scóráil na tairisceana a mheasúnú, de shárú ar phrionsabail na trédhearcachta agus na cinnteachta agus ar chearta na cosanta.

                  4.

                  An ceathrú saincheist dlí lena n-éilítear go ndearna an cosantóir earráid dlí, agus go ndearna sé earráidí fíorais agus measúnaithe, nuair a mhainnigh sé soiléirithe a lorg nuair ab fhéidir agus ab úsáideach, de shárú ar phrionsabail an dea-riaracháin agus na cothroime nós imeachta.

                  5.

                  An cúigiú saincheist dlí lena n-éilítear gur an nós imeachta soláthair ó bhail mar gheall ar shraith sáruithe ar bhunphrionsabail dhlí an Aontais Eorpaigh.

                  6.

                  An séú saincheist dlí lena líomhnaítear go ndearna an cosantóir earráid dlí nuair a mhainnigh sé bearta ar bith a fhorchur chun cearta na mBallstát a chosaint faoi Airteagal 346 CFAE gan faisnéis a nochtadh atá contrártha do leasanna bunúsacha a slándála, agus gur sháraigh sé prionsabal na córa comhionainne.

         (1)  Tá an “cuibhreannas”, mar atá sainmhínithe san iarratas, comhdhéanta de Telefonica de España, an t-iarratasóir, chomh maith le dhá eintiteas eile.

         (2)  Is éard is brí leis “an tairiscint” ná forthairiscint an chuibhreannais.


title: Cás T-171/22: Caingean arna tabhairt an 31 Márta 2022 – OR agus OS v an Coimisiún

text:
               23.5.2022

               GA

               Iris Oifigiúil an Aontais Eorpaigh

               C 207/35

      Caingean arna tabhairt an 31 Márta 2022 – OR agus OS v an Coimisiún
      (Cás T-171/22)
      (2022/C 207/67)
      Teanga an cháis: an Fhraincis

         Páirtithe

         Iarratasóirí: OR agus OS (ionadaí: N. de Montigny, Dlíodóir)

         Cosantóir: An Coimisiún Eorpach

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  cinneadh an 12 Iúil 2021, lenar dhiúltaigh Oifig an Phámháistir (“PMO”) d’iarratas na n-iarratasóirí an 18 Márta 2021 faoi Airteagal 90(1) de na Rialacháin Foirne ar íocaíocht na gceart pinsin arna gcarnadh ag a n-athair éagtha faoi Scéim Pinsin Institiúidí an Aontais Eorpaigh (“PSEUI”) agus na gceart pinsin a fuarthas sula ndeachaigh sé isteach sa tseirbhís, a chur ar neamhní;

                  —

                  cinneadh an 22 Nollaig 2021, lenar dhiúltaigh an t-údarás ceapacháin gearán na n-iarratasóirí an 20 Meán Fómhair 2021, a chur ar neamhní a mhéid a mheastar go dtugtar réasúnaíocht bhreise leis;

                  —

                  a ordú don chosantóir méid na dteidlíochtaí a fhreagraíonn do ranníocaíochtaí an duine éagtha leis an PSEUI agus méid a cheart pinsin náisiúnta a aistríodh chuig an PSEUI a thabhairt ar ais do na hiarratasóirí;

                  —

                  a ordú don chosantóir an t-ús atá dlite ar na suimeanna atá le haisíoc de réir ráta úis an Bhainc Cheannais Eorpaigh móide dhá phointe ó dháta an aistrithe agus ó dháta na ranníocaíochtaí míosúla a íoc;

                  —

                  a ordú don chosantóir na costais a íoc.

         Saincheisteanna dlí agus príomhargóintí

      Mar thaca leis an gcaingean, ardaíonn na hiarratasóirí saincheist dlí amháin lena líomhnaítear saibhriú éagórach an Aontais. Áitíonn na hiarratasóirí ina leith sin go raibh an ceart faighte ag a n-athair, roimh a bhás, chun a bhlianta de sheirbhís inphinsin faoin PSEUI a aistriú chomh maith leo siúd faoina chearta pinsin náisiúnta agus cuireann siad in iúl nach bhfuil aon teorainn ama leis an gceart sin. Deir na hiarratasóirí freisin, ós rud é nár chríochnaigh a n-athair, roimh a bhás, na deich mbliana seirbhíse iarbhír lena dtugfaí teideal dó do phinsean scoir faoin RPIUE, gur saibhriú éagórach an Aontais atá i gceist leis na suimeanna a ranníocadh.


title: Cás T-172/22: Caingean arna tabhairt an 31 Márta 2022 – Gönenç v EUIPO – Solar (termorad “ALUMINIUM PANEL RADIATOR”)

text:
               23.5.2022

               GA

               Iris Oifigiúil an Aontais Eorpaigh

               C 207/36

      Caingean arna tabhairt an 31 Márta 2022 – Gönenç v EUIPO – Solar (termorad “ALUMINIUM PANEL RADIATOR”)
      (Cás T-172/22)
      (2022/C 207/68)
      Teanga inar taisceadh an t-iarratas: an Béarla

         Páirtithe

         Iarratasóir: Salim Selahaddin Gönenç (Konya, an Tuirc) (ionadaí: V. Martín Santos, Dlíodóir)

         Cosantóir: Oifig Maoine Intleachtúla an Aontais Eorpaigh (EUIPO)

         Páirtí eile sna himeachtaí os comhair an Bhoird Achomhairc: Solar A/S (Vejen, an Danmhairg)

         Sonraí na n-imeachtaí os comhair EUIPO

         Iarratasóir an trádmhairc faoi cheist: Iarratasóir os comhair na Cúirte Ginearálta

         Trádmharc atá faoi cheist: Iarratas ar mharc fíortha de chuid an Aontais Eorpaigh termorad “ALUMINIUM PANEL RADIATOR” – Iarratas ar chlárú Uimh. 18 027 358

         Nós imeachta os comhair EUIPO: Imeachtaí freasúra

         Cinneadh atá faoi chonspóid: Cinneadh ón dara Bord Achomhairc de EUIPO an 18 Eanáir 2022 i gCás R 770/2021-2

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  an cinneadh atá faoi chonspóid a chur ar neamhní ionas go ndeonófar trádmharc an Aontais Eorpaigh Uimh. 18 027 358 ina iomláine;

                  —

                  a ordú don idiragraí agus/nó do EUIPO na costais a thabhaigh an t-iarratasóir i ndáil leis an achomharc seo agus na costais nós imeachta go léir mar thoradh ar chinntí EUIPO a íoc.

         Saincheist dlí arna maíomh

                  —

                  Sárú ar Airteagal 8(1)(b) de Rialachán (AE) 2017/1001 ó Pharlaimint na hEorpa agus ón gComhairle.


title: Cás T-174/22: Caingean arna tabhairt an 4 Aibreán 2022 – Novartis v EUIPO – AstraZeneca (BREZTREV)

text:
               23.5.2022

               GA

               Iris Oifigiúil an Aontais Eorpaigh

               C 207/37

      Caingean arna tabhairt an 4 Aibreán 2022 – Novartis v EUIPO – AstraZeneca (BREZTREV)
      (Cás T-174/22)
      (2022/C 207/69)
      Teanga inar taisceadh an t-iarratas: an Béarla

         Páirtithe

         Iarratasóir: Novartis AG (Basel, an Eilvéis) (ionadaí: A. Nordemann-Schiffel, dlíodóir)

         Cosantóir: Oifig Maoine Intleachtúla an Aontais Eorpaigh (EUIPO)

         Páirtí eile sna himeachtaí os comhair an Bhoird Achomhairc: AstraZeneca AB (Södertälje, an tSualainn)

         Sonraí na n-imeachtaí os comhair EUIPO

         Iarratasóir an trádmhairc atá faoi chonspóid: Páirtí eile sna himeachtaí os comhair an Bhoird Achomhairc

         Trádmharc atá faoi chonspóid: Iarratatas ar fhocalmharc de chuid an Aontais Eorpaigh BREZTREV – Iarratas ar chlarú Uimh. 18 088 373

         Nós Imeachta os comhair EUIPO: Imeachtaí freasúra

         Cinneadh atá faoi chonspóid: Cinneadh ón Dara Bord Achomhairc de EUIPO an 21 Eanáir 2022 i gCás R 738/2021-2

         An t-ordú atá á lorg

      Iarann an t-iarratasóir ar an gCúirt Ghinearálta:

                  —

                  an cinneadh atá faoi chonspóid a chur ar neamhní;

                  —

                  a ordú do EUIPO na costais a íoc.

         Saincheist dlí

                  —

                  Sárú ar Airteagal 8(1)(b) de Rialachán (AE) 2017/1001 ó Pharlaimint na hEorpa agus ón gComhairle.


title: Cás T-175/22: Caingean arna tabhairt an 4 Aibreán 2022 – Novartis v EUIPO – AstraZeneca (BREZTRI)

text:
               23.5.2022

               GA

               Iris Oifigiúil an Aontais Eorpaigh

               C 207/37

      Caingean arna tabhairt an 4 Aibreán 2022 – Novartis v EUIPO – AstraZeneca (BREZTRI)
      (Cás T-175/22)
      (2022/C 207/70)
      Teanga inar taisceadh an t-iarratas: an Béarla

         Páirtithe

         Iarratasóir: Novartis AG (Basel, an Eilvéis) (ionadaí: A. Nordemann-Schiffel, dlíodóir)

         Cosantóir: Oifig Maoine Intleachtúla an Aontais Eorpaigh (EUIPO)

         Páirtí eile sna himeachtaí os comhair an Bhoird Achomhairc: AstraZeneca AB (Södertälje, an tSualainn)

         Sonraí na n-imeachtaí os comhair EUIPO

         Dílseánach an trádmhairc atá faoi chonspóid: Páirtí eile sna himeachtaí os comhair an Bhoird Achomhairc

         Trádmharc atá faoi chonspóid: Focalmharc Aontais Eorpaigh BREZTRI – Trádmharc de chuid an Aontais Eorpaigh Uimh. 17 816 687

         Nós Imeachta os comhair EUIPO: Imeachtaí freasúra

         Cinneadh atá faoi chonspóid: Cinneadh ón Dara Bord Achomhairc de EUIPO an 21 Eanáir 2022 i gCás R 737/2021-2

         An t-ordú atá á lorg

      Iarann an t-iarratasóir ar an gCúirt Ghinearálta:

                  —

                  an cinneadh atá faoi chonspóid a chur ar neamhní;

                  —

                  a ordú do EUIPO na costais a íoc.

         Sainchesiteanna dlí

                  —

                  Sárú ar Airteagal 27(3)(b) de Rialachán Tarmligthe (AE) 2017/1430 ón gCoimisiún.

                  —

                  Sárú ar Airteagal 60(1)(a) i gcomhar le hAirteagal 8(1)(b) de Rialachán (AE) 2017/1001 ó Pharlaimint na hEorpa agus ón gComhairle.


title: Cás T-178/22: Caingean arna tabhairt an 4 Aibreán 2022 – FA World Entertainment v EUIPO (FUCKING AWESOME)

text:
               23.5.2022

               GA

               Iris Oifigiúil an Aontais Eorpaigh

               C 207/38

      Caingean arna tabhairt an 4 Aibreán 2022 – FA World Entertainment v EUIPO (FUCKING AWESOME)
      (Cás T-178/22)
      (2022/C 207/71)
      Teanga an cháis: an Bhéarla

         Páirtithe

         Iarratasóir: FA World Entertainment Inc. (Los Angeles, California, Stáit Aontaithe Mheiriceá) (ionadaithe: M. Breuer, I. Dimitrov agus C. Tenbrock, Dlíodóirí)

         Cosantóir: Oifig Maoine Intleachtúla an Aontais Eorpaigh (EUIPO)

         Sonraí na n-imeachtaí os comhair EUIPO

         Trádmharc atá faoi cheist: Clárú idirnáisiúnta lena n-ainmnítear an tAontas Eorpach i ndáil leis an bhfocalmharc “FUCKING AWESOME” – Iarratas ar chlárú Uimh. 1 564 573

         Cinneadh atá faoi chonspóid: Cinneadh ón gcúigiú Bord Achomhairc de EUIPO an 3 Feabhra 2022 i gCás R 1131/2021-5

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  an cinneadh atá faoi chonspóid a chur ar neamhní a mhéid a dhíbh sé an chaingean os comhair an Bhoird Achomhairc, .i. a mhéid a rinne an Bord Achomhairc toimhde go ndearnadh sárú ar Airteagal 7(1)(b) de Rialachán (AE) 2017/1001 ó Pharlaimint na hEorpa agus ón gComhairle;

                  —

                  a ordú do EUIPO íoc as na costais.

         Saincheisteanna dlí arna maíomh

                  —

                  Sárú ar Airteagal 7(1)(b) i gcomhar le hAirteagal 7(2) de Rialachán (AE) 2017/1001 ó Pharlaimint na hEorpa agus ón gComhairle;

                  —

                  Sárú ar phrionsabail ghinearálta na deimhneachta dlíthiúla, na córa comhionainne agus an riaracháin fhónta.